பொது

தேசிய பயிற்சி சேவைத் திட்டம் 3.0-ஐ மீண்டும் தொடங்க அரசாங்கம் ஒப்புதல்

09/10/2023 07:57 PM

கோலாலம்பூர், 09 அக்டோபர் (பெர்னாமா) --
தேசிய பயிற்சி சேவைத் திட்டமான பிஎல்கேஎன் 3.0-ஐ, மாறுபட்ட பயிற்சி முறையுடன் மீண்டும் தொடங்க அரசாங்கம் இணக்கம் தெரிவித்துள்ளது.

பிஎல்கேஎன் 3.0 திட்டத்தில் கலந்து கொள்ளும் பங்கேற்பாளர்களுக்கு இராணுவ முகாமில் பயிற்சி அளிக்கப்படவிருப்பதாக தற்காப்பு அமைச்சர் டத்தோ ஶ்ரீ முஹமட் ஹசான் தெரிவித்தார்.

45 நாட்களுக்கு நடைபெறும் இந்த பிஎல்கேஎன் பயிற்சிக்காக, மொத்தம் 20,000 பயிற்சியாளர்கள் தங்கக்கூடிய 13 சேமப்படை இராணுவ முகாம்கள் ஏற்பாடு செய்யப்பட்டுள்ளதாக அவர் கூறினார்.

''பி.எல்.கே.என்-ஐ தொடர அரசாங்கம் ஏற்கனவே மறுபரிசீலனை செய்துள்ளது. பி.எல்.கே.என்-ஐத் தொடர்வதற்கான புதிய வழி வகைகளையும் மதிப்பாய்வு செய்வதற்கு 2021ஆம் ஆண்டு அமைச்சரவை ஏற்கனவே ஒப்புதல் அளித்துள்ளது. ஏனெனில் இந்த பி.எல்.கே.என் திட்டமானது மிகவும் சிறந்தது,'' என்றார் அவர்.

தற்காப்பு அமைச்சின் முன்முயற்சியாக தேசிய பயிற்சி சேவைத் திட்டத்தை மீண்டும் அமல்படுத்துவது குறித்து அரசாங்கம் பரிசீலிக்கிறதா என்று இன்று மக்களவையில், லெடாங் நாடாளுமன்ற உறுப்பினர் சைட் இப்ராஹிம் சைட் நோ முன்வைத்த கேள்விக்குறுக்கு முஹமட் ஹசான் அவ்வாறு பதிலளித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

தினமும் அமலாக்க நடவடிக்கைகளில் ஈடுபட்டு வரும் 2,200 அதிகாரிகள்

09/10/2023 08:09 PM

கோலாலம்பூர், 09 அக்டோபர் (பெர்னாமா) --
 உணவு கையிருப்பு, பொருட்களின் விலை ஆகியவற்றைக் கண்காணிக்கவும் அதிக லாபம் தேடும் நடவடிக்கைகளை ஒழிக்கவும் உள்நாட்டு வாணிப மற்றும் வாழ்க்கைச் செலவின அமைச்சின் 2,200 அதிகாரிகள் தினமும் அமலாக்க நடவடிக்கைகளில் ஈடுபட்டு வருகின்றனர்.

ஒவ்வொரு வணிகத் தளத்தில் விற்கப்படும் பொருட்களின் விலையை கண்காணிக்க  நாடு முழுவதும் 900 விலை கண்காணிப்பு அதிகாரிகள் பணியில் அமர்த்தப்பட்டுள்ளதாக அதன் துணை அமைச்சர் ஃபுசியா சாலே தெரிவித்தார்.

"அதே வேளையில், எங்களில் அமலாக்க அதிகாரிகளுக்கு நிரந்தர அட்டவணை உள்ளது. மேலும் கடைகளில் திடீர் சோதனை நடத்துகின்றனர். சாதாரண உடைகள் (சீருடை அல்லாமல்) கடைகளில் சோதனை செய்கின்றனர்,"

சந்தையில் பொருட்களின் விநியோகம் மற்றும் விலையை கண்காணிக்க அமைச்சால் அமல்படுத்தப்படும் நடவடிக்கைகள் குறித்து ஶ்ரீ அமான் நாடாளுமன்ற உறுப்பினர் டத்தோ ஶ்ரீ டோரிஸ் சோஃபியா அனாக் புரோடி  எழுப்பிய கேள்விக்கு ஃபுசியா அவ்வாறு பதிலளித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

5,873  5ஜி இணையத் தளங்கள் நிறுவப்பட்டுவிட்டன

09/10/2023 08:21 PM

கோலாலம்பூர், 09 அக்டோபர் (பெர்னாமா) --
 கடந்த செப்டம்பர் 30-ஆம் தேதி வரையில் 5,873, 5ஜி இணையத் தளங்கள் குடியிருப்புப் பகுதிகளில் நிறுவப்பட்டுள்ளன.

அந்த எண்ணிக்கையின் வழி, இணைய கட்டமைப்பு 70.2 விழுக்காடு குடியிருப்புப் பகுதிகளை எட்டியுள்ளதாக தொடர்பு மற்றும் இலக்கவியல் அமைச்சு ஃபஹ்மி ஃபட்சில்தெரிவித்தார்.

இன்று மக்களவையில், 5G இணைய கட்டமைப்பின் மேம்பாடு குறித்து தி நாடாளுமன்ற உறுப்பினர் டத்தோ ஶ்ரீ ஜொஹாரி அப்துல் கானி எழுப்பிய கேள்விக்கு ஃபஹ்மி அவ்வாறு விளக்கமளித்தார்.

5G இணைய கட்டமைப்பு நடவடிக்கைகளை Digital Nasional நிறுவனம் தீவிரமாக மேற்கொண்டு வருவதாக அவர் மேலும் கூறினார்.

இதனிடையே, நாடு முழுவதிலும் 7,509 5G தளங்கள் பொருத்தப்பட்டு, குடியிருப்புப் பகுதிகளில் 80 விழுக்காடு இணையக் கட்டமைப்பை உறுதிச் செய்வதற்குத் தாம் இலக்கு கொண்டிருப்பதாகவும் ஃபஹ்மி குறிப்பிட்டார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

SEBENARNYA.MY மூலமாகப் போலி இணையத் தளங்களைக் கண்டறியும் பரிந்துரை; அரசாங்கம் பரிசீலிக்கும்

Credit: Sebenarnya.my

09/10/2023 08:46 PM

கோலாலம்பூர், 09 அக்டோபர் (பெர்னாமா) --
SEBENARNYA.MY என்ற வலைத்தளத்தின் மூலமாகப் போலி வணிகங்கள் அல்லது சேவைகளை வழங்கும் இணையத் தளங்களை கண்டறிவதற்கான பரிந்துரைகளை அரசாங்கம் பரிசீலிக்கும்.

பொறுப்பற்ற தரப்பினரின் பரவலான மோசடிகளைத் தவிர்ப்பதற்காக இந்நடவடிக்கை மேற்கொள்ளப்படுவதாகத் தொடர்பு மற்றும் இலக்கவியல் அமைச்சர் ஃபஹ்மி ஃபட்சில் தெரிவித்தார்.

மேலும் இவ்விவகாரத்தை அமைச்சு நேரடியாகக் கவனிக்குமா அல்லது வேறுவிதமாகச் செயல்படுத்துமா என்பதை தொழில்நுட்ப ரீதியாக ஆராயும் என்றும் அவர் கூறினார்.

ஏனெனில் இத்தகைய பொறுப்பற்ற செயல்களில் ஈடுபடும் தரப்பினர் பயன்படுத்தும்  தந்திரங்களால், போலியான வாய்ப்புகளைப் பிரித்தெடுப்பது மிகவும் கடினமாவதாகவும் அவர் குறிப்பிட்டார்.

பொதுத் தகவல்களின் நம்பகத்தன்மையை உறுதிப்படுத்த SEBENARNYA.MY வலைத்தளம் மூலமாக போலித் தகவல்களை வெளியிடும் இணையத் தளங்களை அடையாளம் காண அரசாங்கம் தயாராக உள்ளதா என்று அலோர் ஸ்டார் நாடாளுமன்ற உறுப்பினர் அஃப்னான் ஹமிமி தைப் அசாம்முடின் இன்று மக்களவையில் எழுப்பிய கேள்விக்கு, ஃபஹ்மி அவ்வாறு பதிலளித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

தொடர்புடைய செய்திகள்

வெளிநாடுகளில் பாதுகாப்புக்கு அச்சுறுத்தல் ஏற்படும் மலேசியர்கள் புகாரளிக்க வேண்டும்

2024 வரவு செலவுத் திட்டம் அரசியலாக்கப்படுவதைத் தவிர்க்க வேண்டும்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


உலகம்

ஆப்கானிஸ்தான் நிலநடுக்கம்; 2,400-க்கும் மேற்பட்டோர் பலி

09/10/2023 09:18 PM

ஹெராத், 09 அக்டோபர் (பெர்னாமா)
-- நேற்று முன்தினம், ஆப்கானிஸ்தானில் ஏற்பட்ட சக்தி வாய்ந்த நிலநடுக்கத்தில், 2,400-க்கும் மேற்பட்டோர் உயிரிழந்துள்ளதாக, தலிபான் நிர்வாகம் கூறியுள்ளது.

வரலாறு காணாத அளவிற்கு ஆப்கானிஸ்தானை உலுக்கிய மிக மோசமான நிலநடுக்கமாக இது வகைப்படுத்தப்பட்டுள்ளது.

அந்நாட்டின் ஹெராத் நகருக்கு வடமேற்கே 35 கிலோ மீட்டர் தொலைவில் ஏற்பட்ட அந்த நிலநடுக்கம் 6.3 ரிக்டர் அளவில் பதிவானதாக USGS எனப்படும் அமெரிக்க புவியியல் ஆய்வு மையம் தெரிவித்துள்ளது.

முன்னதாக, பிப்ரவரி மாதத்தில் துருக்கி மற்றும் சிரியாவில் ஏற்பட்ட நிலநடுக்கங்களில் 50 ஆயிரம் பேர் பலியானதை அடுத்து, இவ்வாண்டு பதிவான மிக மோசமான நிலநடுக்கங்களுள் இதுவும் ஒன்றாகும்.

இதனிடையே, ஆப்கானிஸ்தானிலும் சக்தி வாய்ந்த நிலநடுக்கங்கள் ஏற்பட்டுள்ள நிலையில், அவற்றுள் பெரும்பாலானவை பாகிஸ்தான் எல்லையுடன் அமைந்திருக்கும் இந்து குஷ் பகுதியிலேயே நிகழும்.

-- பெர்னாமா

[பெர்னாமா செய்திகள் நேரலை: மாலை 7:00 மணி மறுஒளிபரப்பு: இரவு 1130 (ஆஸ்ட்ரோ 502)]

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


விளையாட்டு

கூச்சிங் சிட்டி - பிடிஆர்எருடன்  உடன் சமநிலை கண்டது

PDRM vs Kuching City FC

09/10/2023 09:22 PM

பெட்டாலிங் ஜெயா, 09 அக்டோபர் (பெர்னாமா) --
மலேசிய சூப்பர் லீக் கிண்ண காற்பந்து போட்டியில், சொந்த அரங்கில் வெற்றிப் பெறும் வாய்ப்பை பிடிஆர்எம் எஃப்சி தவறவிட்டுள்ளது.

நேற்றிரவு பெட்டாலிங் ஜெயாவில் நடந்த ஆட்டத்தில், கூச்சிங் சிட்டி 1-1 என பிடிஆர்எம் எஃப்சி உடன் சமநிலை கண்டது.

'தி காப்ஸ்' என்று அழைக்கப்படும் பிடிஆர்எம் எஃப்சி முதல் பாதியில் ஆதிக்கம் செலுத்தியது.

ஆனால், தற்காப்புப் பகுதி பலவீனமான தருணத்தில், இரு அணிகளும் மாறி மாறி தலா ஒரு கோலைப் போட்டு ஆட்டத்தைச் சமன் செய்தனர்.

இந்தச் சமநிலை முடிவால்  பிடிஆர்எம் 28 புள்ளிகளுடன் எட்டாவது இடத்தில் உள்ளது.

கூச்சிங் சிட்டி, 21 ஆட்டங்களில் வெற்றிபெறாமல், தொடர் தோல்விகளைச் சந்தித்து வருகின்றது.

-- பெர்னாமா

[பெர்னாமா செய்திகள் நேரலை: மாலை 7:00 மணி மறுஒளிபரப்பு: இரவு 1130 (ஆஸ்ட்ரோ 502)]

தொடர்புடைய செய்திகள்

35 குழுக்கள் பங்கேற்ற பேராக் தமிழ்ப்பள்ளி மாணவர்களுக்கு இடையிலான காற்பந்து போட்டி

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


இஸ்ரேலில் 10 நேபாள மாணவர்கள் பலி

உலகம்

இஸ்ரேலில் 10 நேபாள மாணவர்கள் பலி

09/10/2023 09:32 PM

புது டெல்லி, 9 அக்டோபர் (பெர்னாமா) --
இஸ்ரேலில் சனிக்கிழமை நடந்த வன்முறையினால், 10 நேபாள மாணவர்கள் கொல்லப்பட்டதாக நேபாள அரசு ஞாயிற்றுக்கிழமை தெரிவித்துள்ளது.

இஸ்ரேலை குறிவைத்து ஹமாஸ் போராளிகள் நடத்திய தாக்குதலில், மேலும் நால்வர் காயமடைந்துள்ளனர்.

''பரிசோதனைக்குப் பிறகு பலியானவர்களின் சடலங்களை எவ்வாறு திருப்பி அனுப்புவது  குறித்து எங்கள் தூதரகம் வெளியுறவு அமைச்சுடன் கலந்தாலோசித்து வருகிறது," என்று இஸ்ரேலுக்கான நேபாள தூதர் காந்தா ரிசல் கூறினார்.

17 நேபாளி மாணவர்கள் காசா பகுதிக்கு அருகிலுள்ள இஸ்ரேலின் "கிபுட்ஸ் அலுமிம்" இல் பயின்று வருவதாகவும் அவர்களில் 11 பேருடன் எந்த தொடர்பும் இல்லை என்றும், நேற்று நேபாள வெளியுறவு அமைச்சர் நாராயண் பிரகாஷ் சவுத் அறிவித்திருந்தார்.

தற்போது, இஸ்ரேலில் சுமார் 4,500 நேபாள நாட்டவர்கள் பணிப்பெண்களாக பணியாற்றி வருகின்றனர்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

தொடர்புடைய செய்திகள்

காசாவில் மருத்துவமனை மீது இஸ்ரேல் மேற்கொண்ட தாக்குதலால் இதுவரை 500-க்கும் மேற்பட்டோர் பலி

இஸ்ரேல் தாக்குதலால் காயமான மருத்துவர்களுக்கு அல்-ஷிஃபா மருத்துவமனையில் சிகிச்சை

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

மாணவர்களின் கல்வித் தரம் பல்வேறு முயற்சிகளின் வழி தொடர்ந்து மேம்படுத்தப்படும்

Teo Nie Ching

09/10/2023 09:40 PM

செனாய், 09 அக்டோபர் (பெர்னாமா) --
 கூலாய் மக்களின் கல்வித் தரத்தை மேம்படுத்தும் முயற்சியில் அத்தொகுதியின் கீழ் உள்ள பள்ளிகளுக்கு தொடர்ந்து உதவுவதற்கான தனது எண்ணத்தை கூலாய் நாடாளுமன்ற உறுப்பினர் தியோ நீ சிங் வெளிப்படுத்தியுள்ளார்.

அதில் ஒரு பகுதியாக உயர் கல்வி நிறுவனங்கள் IPTA மற்றும் தனியார் உயர் கல்வி நிறுவனங்களில் IPTS பயிலும் 47 மாணவர்களுக்கு மொத்தம் 32,800 ரிங்கிட் ஆரம்பக் கல்விக்கான சிறப்பு நிதியை தியோ வழங்கினார்.

இதில் 14 இளங்கலை பட்டப்படிப்பு மாணவர்கள் 23 முதுகலை பட்டப்படிப்பு மாணவர்கள் மற்றும் 10 சான்றிதழ், எஸ்பிஎம், மெட்ரிகுலேஷன் மாணவர்களுக்கு இந்த கல்வி உதவித்தொகை வழங்கப்பட்டது.

ஒவ்வொரு இளங்கலை பட்டப்படிப்பு மாணவருக்கு1,000 ரிங்கிட் நன்கொடை, முதுகலை மாணவருக்கு 600 ரிங்கிட் மற்றும் சான்றிதழ், எஸ்டிபிஎம், மெட்ரிகுலேஷன் மாணவர்களுக்கு 500 ரிங்கிட் கல்வி உதவித்தொகை வழங்கப்பட்டது.

இதுவரை இத்தொகுதியில், ஆரம்பப் பள்ளிகள், தேசிய வகை சீனப் பள்ளிகள், தேசிய வகை தமிழ்ப் பள்ளிகள் மற்றும் இடைநிலைப் பள்ளிகளுக்கு 1,400,000 ரிங்கிட் நிதி ஒதுக்கப்பட்டுள்ளதாக அவர் சுட்டிக்காட்டினார்.

இந்நிதி பள்ளியின் உள்கட்டமைப்பு, மாணவர் நலன் தொடர்பான பிரச்சினைகள் மற்றும் பள்ளிகளின் கோரிக்கையை நிறைவேற்றுவதற்காக ஒதுக்கீடு செய்யப்பட்டுள்ளதாக தியோ விவரித்தார்.

அதுமட்டுமின்றி, கடந்த 2022 ஆம் ஆண்டு கூலாய் மாவட்டத்தில் எஸ்பிஎம் மற்றும் எஸ்டிபிஎம் தேர்வில் சிறந்த தேர்ச்சி பெற்ற 54 மாணவர்களுக்கு பாராட்டு தெரிவிக்கும் வகையில் தியோ மடிக்கணினிகளை வழங்கியிருந்தார் என்பது குறிப்பிடத்தக்கது.

இவ்வாறான முயற்சிகள் முதன்முறையாக நடைபெறவில்லை எனவும், கூலாய் நாடாளுமன்ற உறுப்பினர் மக்கள் சேவை மையத்தினால் நீண்டகாலமாக இம்முறை நடைமுறைப்படுத்தப்பட்டு, ஒவ்வொரு வருடமும் மாணவர்கள் உயர்கல்வி கழகங்களுக்கு பயிலத் தொடங்கும் காலகட்டத்தில் வழங்கப்படுவதாகக் கூறினார்.

-- பெர்னாமா

[பெர்னாமா செய்திகள் நேரலை: மாலை 7:00 மணி மறுஒளிபரப்பு: இரவு 1130 (ஆஸ்ட்ரோ 502)]

தொடர்புடைய செய்திகள்

பள்ளிகளின் தேவைக்கு ஏற்ப கல்வியமைச்சில் நிதி விண்ணப்பிக்கலாம் - டத்தோ நெல்சன்

ஆரம்பப்பள்ளி மாணவர்களின் இடைநிற்றல் விகிதத்தில் சரிவு

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

 1எம்டிபி தொடர்பாக ரோஜர் ங் சொங் மீது விசாரணை நடத்தப்படும்

Roger Ng Chong Hwa

09/10/2023 09:47 PM

கோலாலம்பூர், 09 அக்டோபர் (பெர்னாமா)
-- ஒரே மலேசிய மேம்பாட்டு நிறுவனம், 1எம்.டி.பி. தொடர்பாக கோல்ட்மேன் சாக்ஸ் வங்கியின் முன்னாள் அதிகாரி ரோஜர் ங் சொங் வா மீது அரச மலேசிய போலீஸ் படை பி.டி.ஆர்.எம். விசாரணையைத் தொடங்கவுள்ளது.

பெர்னாமா தொடர்பு கொண்ட போது தேசிய போலீஸ் படைத் தலைவர் டான் ஶ்ரீ ரசாருடின் அதனை உறுதிப் படுத்தினார்.

விசாரணைக்கு உதவும் பொருட்டு ரோஜர் ங் மலேசிய வந்துள்ளதை பி.டி.ஆர்.எம். முன்னதாக உறுதிப் படுத்தியிருந்தது.

இருப்பினும் பாதுகாப்பு கருதி அவரின் இருப்பிடம் குறித்து போலீஸ் தகவல் வெளியிடவில்லை.

1எம்.டி.பி நிதியிலிருந்து கோடிக்கணக்கான டாலர்களை அபகரிக்க உதவியதற்காக அமெரிக்கா நியூயார்க்கில் ரோஜர் ங்க்கு 10 ஆண்டுகள் சிறைத்தண்டனை விதிக்கப்பட்டது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

தொடர்புடைய செய்திகள்

1MDB நிதியை பயன்படுத்தி பத்திரங்கள் விற்பனை, ரோஜர் எங் மீது விசாரணை

1MDB விசாரணைக்கு உதவ ரோஜர் இங் சோங் ஹவா மலேசியாவுக்கு அழைத்து வரப்படுவார்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

மனநல பிரச்சனை குறித்த எதிர்மறை கண்ணோட்டங்களைக் களைவீர்

10/10/2023 12:28 PM

கோலாலம்பூர், 10 அக்டோபர் (பெர்னாமா)
 -- மனநல பிரச்சனை குறித்து தாங்கள் கொண்டிருக்கும் அனைத்து எதிர்மறை கண்ணோட்டங்களையும் பொதுமக்கள் நிறுத்த வேண்டும்.

மனநலம் அனைவரின் உரிமை என்பதோடு அது கொண்டாடப்பட வேண்டிய ஒன்று என்று, 2023-ஆம் ஆண்டின் உலக மனநல தினத்தை முன்னிட்டு பிரதமர் டத்தோ ஶ்ரீ அன்வார் இப்ராஹிம் தெரிவித்தார்.

''இன்று உலக மனநல தினத்தை நானும் வரவேற்கிறேன். மனநலம் என்பது அனைவரின் உரிமை. எதிர்மறை கண்ணோட்டங்களை நிறுத்துங்கள். நான் அணிந்திருக்கும் பச்சை நிற ரிப்பன் மனநலத்தின் அனைத்துலக சின்னம். 2023-ஆம் ஆண்டின் மனநல தின வாழ்த்துகள்,'' என்றார் அவர்.

இன்று மக்களவை கேள்வி பதில் நேரத்தின்போது வினவப்பட்ட கேள்விக்கு பிரதமர் அவ்வாறு பதிலளித்தார்.

மனநல விழிப்புணர்வு பிரச்சாரத்திற்கு ஆதரவு தெரிவிக்கும் வகையில் இன்று நாடாளுமன்ற உறுப்பினர்கள் பல பச்சை நிற ரிப்பனை அணிந்திருந்தனர்.

நாட்டில் கவலையளிக்கும் வகையில் உள்ள மனநல பிரச்சினையைக் கையாள்வதற்காக அரசாங்கம் மனநல கழகத்தை உருவாக்கவிருப்பதாக, முன்னதாக மக்களவையில் தாக்கல் செய்யப்பட்ட 12-வது மலேசியத் திட்டம், ஆர்.எம்.கே.12-இன் அரைத் தவணை ஆய்வில் அன்வார் அறிவித்திருந்தார்.

-- பெர்னாமா

[பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)]

தொடர்புடைய செய்திகள்

பெர்னாமாவின் புதிய தலைமை நிர்வாக அதிகாரியாக ஜமாலுடின் நியமனம்

வெடிகுண்டு அச்சுறுத்தல் அழைப்பை பெற்ற இடங்களை மந்திரி புசார் பார்வையிட்டார்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

உதவித் தொகை தொடர்பான புதிய கொள்கையை அரசாங்கம் அறிவிக்கும்

Prime Minister Datuk Seri Anwar Ibrahim

10/10/2023 06:03 PM

கோலாலம்பூர், 10 அக்டோபர் (பெர்னாமா)
 -- வெள்ளிக்கிழமை தாக்கல் செய்யப்படவிருக்கும் 2024 வரவு செலவுத் திட்டத்தில், உதவித் தொகை தொடர்பான புதிய கொள்கையை அரசாங்கம் அறிவிக்கும்.

B40 மற்றும் M40 பிரிவினரின் வாழ்க்கை செலவினத்தையும் பொருட்களின் விலை ஏற்றத்தையும் குறைப்பதற்கு அரசாங்கம் மேற்கொள்ளும் வழிமுறை இதுவாகும் என்று பிரதமர் டத்தோ ஶ்ரீ அன்வார் இப்ராஹிம் தெரிவித்தார்.

''எனவே, இதனைச் சமாளிக்க சில புதிய கொள்கைகளைக் கொண்டிருக்க வேண்டும். நான் கூறியது போல், வெள்ளிக்கிழமை அறிவிப்பேன் என்று உறுதியளிக்கிறேன். உலகம் முழுவதும் ஏற்பட்டிருக்கும் தற்போதைய பொருளாதார சூழ்நிலையால் பாதிக்கப்பட்டுள்ள M40 உட்பட ஏழ்மை நிலையில் உள்ள மக்களின் சுமையைக் குறைக்க நாங்கள் அனைத்து முயற்சிகளையும் மேற்கொள்வோம்,'' என்றார் அவர்.

இன்று மக்களவையில் நடைபெற்ற அமைச்சர்களின் கேள்வி நேரத்தின் போது, பொருட்களின் விலை ஏற்றத்தினால் B40 மற்றும் M40 பிரிவினருக்கு அரசாங்கம் வழங்கக்கூடிய உதவிகள் குறித்து பென்டாங் நாடாளுமன்ற உறுப்பினர் டத்தோ அவாங் ஹசிம் எழுப்பிய கேள்விக்கு, அன்வார் அவ்வாறு பதிலளித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

தொடர்புடைய செய்திகள்

2024 வரவு செலவுத் திட்டம்; வரிகள் அமலாக்கம் குறித்த முன் ஆய்வு

சபா, சரவாக் பகுதிகளில், இந்தோனேசியா எல்லை மீறியதா என்பதை அரசாங்கம் கண்காணிக்கும்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

குறிப்பிட்ட துறைகளின் வர்த்தக நடவடிக்கைகளுக்கு உள்நாட்டு நாணயத்தின் பயன்பாடு

Prime Minister Datuk Seri Anwar Ibrahim during the question-and-answer session in the Dewan Rakyat today,

10/10/2023 06:14 PM

கோலாலம்பூர், 10 அக்டோபர் (பெர்னாமா)
 -- குறிப்பிட்ட துறைகளின் வர்த்தக நடவடிக்கைகளுக்கு உள்நாட்டு நாணயத்தை பரவலாக பயன்படுத்துவது தொடர்பில், பேங்க் நெகாரா மலேசியா வழியாக அரசாங்கம் சில முயற்சிகளை மேற்கொண்டுள்ளது.

அமெரிக்க டாலரைச் சார்ந்திருக்கும் போக்கை குறைப்பதே அந்நடவடிக்கையின் நோக்கமாகும் என்று கூறிய பிரதமர் டத்தோ ஶ்ரீ அன்வார் இப்ராஹிம், மலேசியாவுடன் இணைந்து உள்நாட்டு நாணயத்தைப் பயன்படுத்தும் நாடுகளில், இந்தோனேசியா, தாய்லாந்து மற்றும் சீனா இடம்பெற்றுள்ளதாக சுட்டிக் காட்டினார்.

''பேங்க் நெகாரா சில நடவடிக்கைகளை மேற்கொண்டது. உதாரணமாக ஏற்றுமதியை ரிங்கிட்டில் நிர்ணயித்தல். அதன் பின்னர், பல மாநாடுகளில் நான் சீனாவுடனும், ஜகார்த்தாவில் உள்ள ஆசியானுடனும் விவாதித்தேன். வர்த்தக நடவடிக்கைகளுக்கு உள்நாட்டு நாணயத்தை பயன்படுத்துபடி அவர்களிடம் பரிந்துரைத்தேன்,'' என்றும் அவர் கூறினார்.

ரிங்கிட் வீழ்ச்சியின் பாதிப்பைச் சமாளிக்க அரசாங்கம் மேற்கொண்டுள்ள நடவடிக்கைகள் குறித்து, பென்டாங் நாடாளுமன்ற உறுப்பினர் டத்தோ அவாங் ஹசிம் இன்று மக்களவையில் எழுப்பிய கேள்விக்கு, பிரதமர் அவ்வாறு பதிலளித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

தொடர்புடைய செய்திகள்

சபா, சரவாக் பகுதிகளில், இந்தோனேசியா எல்லை மீறியதா என்பதை அரசாங்கம் கண்காணிக்கும்

உதவித் தொகை தொடர்பான புதிய கொள்கையை அரசாங்கம் அறிவிக்கும்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

சபா, சரவாக் பகுதிகளில், இந்தோனேசியா எல்லை மீறியதா என்பதை அரசாங்கம் கண்காணிக்கும்

10/10/2023 06:36 PM

கோலாலம்பூர், 10 அக்டோபர் (பெர்னாமா)
 -- கிழக்கு கலிமந்தானில் உள்ள நுசாந்தாரா-ஐ இந்தோனேசியாவின் தலைநகரமாக மாற்றியிருக்கும் நடவடிக்கையினால், சபா மற்றும் சரவாக் எல்லையில் மேற்கொள்ளப்படும் சாலை கட்டுமானப் பணிகளின்போது, இந்தோனேசியா எல்லை மீறியதா என்பதை அரசாங்கம் கண்காணிக்கும்.

இருப்பினும், அவ்விவகாரம் இதுவரை எழுப்பப்படவில்லை என்பதை நேற்று நடைபெற்ற பாதுகாப்பு செயற்குழு கூட்டத்தின்போது, உள்துறை அமைச்சர் தமக்கு தெரிவித்ததாக பிரதமர் டத்தோ ஶ்ரீ அன்வார் இப்ராஹிம் கூறினார்.

"உண்மையில் ஏதும் சிக்கல் உள்ளதா என்பதை நாம் கேட்போம். ஆனால் இந்தோனேசியாவுடனான நமது உறவு மிகவும் சிறந்த நிலையில் இருப்பதால் (எல்லை மீறல் இல்லை) என்று நான் நினைக்கிறேன். எல்லை மீறலை எங்கும் அனுமதிக்க மாட்டார்கள். நமது எல்லையை பாதுகாப்பதில் உறுதியாக இருப்போம். அதே போலதான் இந்தோனேசியாவும். இருப்பினும், அவ்விவகாரம் உண்மையா என்பதை நாம் பார்ப்போம்,'' என்றார் அவர்

சபா மற்றும் சரவாக் எல்லைகளில், சாலை கட்டுமானப் பணிகளை மேற்கொண்டிருக்கும் இந்தோனேசியா, மலேசியாவின் எல்லைப் பகுதியை சற்று மீறியதாகவும் எல்லைக் கல்லைத் தாண்டியிருப்பதாகவும், இன்று மக்களவையில் அராவ் நாடாளுமன்ற உறுப்பினர், டத்தோ ஶ்ரீ டாக்டர் சாஹிடான் காசிம் கேள்வி எழுப்பியபோது, அன்வார் அவ்வாறு பதிலளித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

தொடர்புடைய செய்திகள்

சபா, சரவாக்கிற்கான மத்திய அரசாங்கத்தின் மானியம் அதிகரித்துள்ளது

சபா, சரவாக்கில் உள்ள நெல் வயல்களின் பரப்பளவை அரசாங்கம் விரிவுபடுத்தும்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

சபா, சரவாக்கில் உள்ள நெல் வயல்களின் பரப்பளவை அரசாங்கம் விரிவுபடுத்தும்

Datuk Seri Mohamad Sabu

10/10/2023 06:36 PM

கோலாலம்பூர், 10 அக்டோபர் (பெர்னாமா)
 -- நாட்டின் உணவுப் பாதுகாப்பிற்கு உத்தரவாதம் அளிக்கும் வகையில் அரிசி விநியோகத்தை அதிகரிக்க உதவும் முயற்சியாக, சபா மற்றும் சரவாக்கில் உள்ள நெல் வயல்களின் பரப்பளவை அரசாங்கம் விரிவுபடுத்தும்.

நாட்டின் அரிசி விநியோகம், கெடாவைத் தவிர்த்து, பேராக், கிளந்தான், திரெங்கானு, பெர்லிஸ் மற்றும் பினாங்கு ஆகிய மாநிலங்களையே பெரிதும் சார்ந்துள்ளதாக விவசாயம் மற்றும் உணவு உத்தரவாத அமைச்சர் டத்தோ ஶ்ரீ முஹமட் சாபு தெரிவித்தார்.

ஒவ்வொரு முறையும் வடக்கு மற்றும் கிழக்குக் கடற்கரையில் வெள்ளப் பேரிடர் ஏற்படும் போது, அங்கு நெல் சாகுபடி சேதமடையும் அல்லது குறையும்.

அச்சூழல், பின்னர் நாட்டின் அரிசி விநியோகத்தில் பாதிப்பை ஏற்படுத்துவதாக முஹமட் சாபு சுட்டிக் காட்டினார்.

''எனவே, சபா மற்றும் சரவாக்கில் நெல் வயல்களின் பரப்பளவை அதிகரிக்க நாம் தீவிரமாக ஆலோசிக்க வேண்டும். இம்முறை வரவு செலவுத் திட்டத்தில் நிதி ஒதுக்கீடு கோருவோம். அவ்வாறு செய்ய முடியாவிட்டால், எதிர்காலத்தில் ஏதாவது ஒதுக்கீடு செய்ய வேண்டும். நீர்பாசன வசதியை மேம்படுத்தினால், வரும் காலத்தில் அரிசி உற்பத்தியை அதிகரிக்க முடியும்,'' என்றும் அவர் குறிப்பிட்டார்.

தற்போது நாடு அரிசி விநியோகப் பிரச்சனையை சந்தித்து வருவதால், புறநகர் பகுதிகளில் நெல் சாகுபடியை அதிகரிக்கும் பரிந்துரை எதனையும் அரசாங்கம் கொண்டுள்ளதா என்று இன்று மக்களவையில், லாவாஸ் நாடாளுமன்ற உறுப்பினர், டத்தோ ஹென்ரி சும் அகோங் எழுப்பிய கேள்விக்கு, முஹமட் சாபு அவ்வாறு பதிலளித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

தொடர்புடைய செய்திகள்

சபா, சரவாக்கிற்கான மத்திய அரசாங்கத்தின் மானியம் அதிகரித்துள்ளது

சபா, சரவாக் பகுதிகளில், இந்தோனேசியா எல்லை மீறியதா என்பதை அரசாங்கம் கண்காணிக்கும்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

போலிடெக்னிக் மற்றும் சமூக கல்விக்கூடத்தில் மாற்றுத் திறனாளிகளுக்கு தொழில்நுட்பக் கல்வி

10/10/2023 06:51 PM

கோலாலம்பூர், 10 அக்டோபர் (பெர்னாமா)
 -- போலிடெக்னிக் மற்றும் சமூக கல்விக்கூடங்களில் பயிலும் மாற்றுத் திறனாளிகளுக்கு, திவெட் எனப்படும் தொழில்நுட்பம் மற்றும் தொழில் பயிற்சியை அதிகரிக்கும் அவசியத்தை உயர்கல்வி அமைச்சு ஆய்வு செய்து வருகிறது.

இந்த ஆய்வு, கல்வி அமைச்சு உட்பட மகளிர், குடும்பம் மற்றும் சமூக மேம்பாட்டு அமைச்சின் ஒத்துழைப்புடன் மேற்கொள்ளப்படுவதாக, உயர்கல்வி துணை அமைச்சர் டத்தோ முஹமட் யூசோஃப் அப்டால் கூறினார்.

கல்விக்கூடங்களில் மாற்றுத் திறனாளிகளுக்கான இடவசதி, ஆசிரியர்கள் மற்றும் பட்டப்படிப்புக்குப் பிறகு அவர்களின் எதிர்காலம் போன்றவற்றை கருத்தில் கொண்டு இவ்வாய்வு நடத்தப்படுகின்றது.

போலிடெக்னிக் மற்றும் சமூக கல்விக்கூடங்கள் சான்றிதழ் நிலையிலான 13 சிறப்பு பயிற்சி திட்டத்தை மாற்றுத் திறனாளிகளுக்கு வழங்கி வருகின்றன.

"போலிடெக்னிக்கில் வழங்கப்படும் ஐந்து பயிற்சி திட்டங்கள் செவித்திறன் மற்றும் பேச்சு குறைபாடு உள்ளவர்களுக்கானது. மாறாக, சமூக கல்விக்கூடங்களில் வழங்கப்படும் எட்டு பயிற்சி திட்டங்கள் கற்றல் குறைபாடு, செவித்திறன் மற்றும் பேச்சு குறைபாடு உள்ளவர்களுக்கானது. போலிடெக்னிக்கில் 96 மாற்றுத்திறனாளிகளும் சமூக கல்விக்கூடங்களில் 264 மாற்றுத் திறனாளிகளும் தற்போது கல்வி கற்று வருகின்றனர்,'' என்றும்  அவர் குறிப்பிட்டார்.

நாடாளுமன்ற உறுப்பினர் முஹமட் சானி ஹம்சான் எழுப்பிய கேள்விக்கு முஹமட் யூசோஃப் அவ்வாறு பதிலளித்தார்.

கல்வி நிலையங்களில் மாற்றுத் திறனாளிகளுக்கான உள்கட்டமைப்பின் தயார்நிலையைக் கணக்கில் எடுத்துக்கொண்டே இத்திட்டத்தை மேற்கொள்ள முடியும் என்று அவர் விளக்கினார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

2024 வரவு செலவுத் திட்டத்தில், 5G தொலைத் தொடர்பு இணைப்பை மேம்படுத்துவதில் கவனம்

Communications and Digital Minister Fahmi Fadzil

10/10/2023 07:00 PM

கோலாலம்பூர், 10 அக்டோபர் (பெர்னாமா)
 -- அக்டோபர் 13-ஆம் தேதி பிரதமர் டத்தோ ஶ்ரீ அன்வார் இப்ராஹிம் தாக்கல் செய்யவிருக்கும் 2024-ஆம் ஆண்டுக்கான வரவு செலவுத் திட்டத்தில், நாட்டின் 5ஜி தொலைத் தொடர்பு இணைப்பை மேம்படுத்துவதில் கவனம் செலுத்தப்படும் என்று எதிர்ப்பார்க்கப்படுகிறது.

ஏனெனில், குறு, சிறு மற்றும் நடுத்தர தொழில் முனைவோர், PMKS உட்பட, அனைத்து தரப்பினரும் 5ஜி தொலைத் தொடர்பு இணைப்பின் மூலம் பயனடைவார்கள் என்று, தொடர்பு மற்றும் இலக்கவியல் அமைச்சர் ஃபஹ்மி ஃபட்சில் கூறினார்.

''5ஜி தொலைத் தொடர்பு இணைப்பை செயல்படும் தொழில்துறைகளில் அதன் பயன்பாடும் முக்கிய அம்சங்களில் ஒன்றாகும். எனவே, பரிசீலனையில் உள்ள விஷயங்களில் இதுவும் ஒன்று என்று நம்புகிறேன். மேலும், குறு, சிறு மற்றும் நடுத்தர தொழில் முனைவோர் நிறுவனங்கள் 5ஜி தொழில்நுட்பத்தைப் பயன்படுத்திக்கொள்ள இது அனுமதிக்கப்பட வேண்டும் என்று கேட்டுக்கொள்கிறேன். இது நாட்டின் எதிர்காலத்திற்கு முக்கியமானது,'' என்றார் அவர்.

நேற்று இரவு அங்காசாபூரியில் தொலைக்காட்சி நிகழ்ச்சி தயாரிப்பாளர்களுடன் நடைபெற்ற சந்திப்பு கூட்டத்தில் ஃபஹ்மி அதனைத் தெரிவித்தார்.

கடந்த மாதம் 30-ஆம் தேதி வரையில் நாட்டின் 5ஜி தொலைத் தொடர்பு இணைப்பு 70.2 விழுக்காடு குடியிருப்புப் பகுதிகளை எட்டியுள்ளதாக அவர் குறிப்பிட்டார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

1MDB நிதியை பயன்படுத்தி பத்திரங்கள் விற்பனை, ரோஜர் எங் மீது விசாரணை

Inspector-General of Police Tan Sri Razarudin Husain

10/10/2023 07:12 PM

கோலாலம்பூர், 10 அக்டோபர் (பெர்னாமா)
 -- 1MDB நிதியை பயன்படுத்தி பத்திரங்களின் விற்பனை மற்றும் பாதுகாப்புக் குறிப்புகள் தொடர்பாக, Goldman Sachs வங்கியின் முன்னாள் அதிகாரி ரோஜர் எங் சோங் ஹ்வா மீது விசாரணை நடத்தப்படும்.

இதில் ஈடுபட்டிருக்கும் இதர நபர்கள் குறித்தும் விசாரணை மேற்கொள்ளப்படும் என்று, தேசிய போலீஸ் படை தலைவர் டான் ஶ்ரீ ரசாருடின் ஹுசேன் தெரிவித்தார்.

இருப்பினும், ரோஜர் எங்-இன் சொத்துக்களின் மொத்த மதிப்பு குறித்து அவர் கருத்துரைக்கவில்லை.

செவ்வாய்க்கிழமை புக்கிட் அமானில் நடைபெற்ற செய்தியாளர்கள் சந்திப்பில், ரசாருடின் அத்தகவல்களைக் கூறினார்.

ரோஜர் எங், கைது செய்யப்பட்டதைத் தொடர்ந்து, வெளிநாட்டில் உள்ள 1MDB தொடர்பான அதிக சொத்துக்கள் மீட்கப்படும் என்றும் அவர் நம்பிக்கை தெரிவித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

முதியவரைக் கொலை செய்ததாக நால்வர் மீது குற்றச்சாட்டு

10/10/2023 07:20 PM

பாலிங், 10 அக்டோபர் (பெர்னாமா)
 -- அக்டோபர் முதலாம் தேதி, கெடா, கோலா கெட்டில்-இல் முதியவர் ஒருவரை கொலை செய்ததாக, நான்கு ஆடவர்கள் இன்று பாலிங் மஜிஸ்திரெட் நீதிமன்றத்தில் குற்றம் சாட்டப்பட்டனர்.

கொலை வழக்கு உயர் நீதிமன்றத்தின் அதிகாரத்திற்கு உட்பட்டிருப்பதால், நீதிபதி நஜ்வா சே மாட் முன்னிலையில் மொழிபெயர்ப்பாளர் வாசித்த அக்குற்றச்சாட்டை அந்நால்வரும் புரிந்ததாக தலையசைத்தனர்.

25 வயது கே. தமிழ்செல்வன், 33 வயது சி. விக்ரன், 33 வயது சரீம் ஒமார் மற்றும் 21 வயது எஸ். சுரேஸ்குமார் ஆகிய அந்த நால்வரும் 71 வயதான எஸ். கண்ணன் என்பவரை கோலா கெட்டில், தாமான் டேசா பிடாரா-வில் கொலை செய்ததாக குற்றம் சுமத்தப்பட்டுள்ளது.

குற்றவியல் சட்டம் செக்‌ஷன் 302 மற்றும் அதே சட்டம் செக்‌ஷன் 34-கின் கீழ், குற்றம் நிரூபிக்கப்பட்டால், கட்டாய மரணத் தண்டனை அல்லது 30 ஆண்டுகளுக்குக் குறையாத சிறைத் தண்டனை விதிக்கப்படும்.

மரணத் தண்டனை விதிக்கப்படாவிட்டால், குறைந்தபட்சம் 12 பிரம்படிகள் விதிக்கப்படும்.

தடயவியல் மற்றும் இரசாயண அறிக்கை நிலுவையில் உள்ள நிலையில், வழக்கின் மறு செவிமடுப்பு டிசம்பர் 14-ம் தேதிக்கு ஒத்திவைக்கப்பட்டது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

ஏழு வயது சிறுவனைத் துன்புறுத்திய வழக்கின் தீர்ப்பு, நவம்பர் முதலாம் தேதி

10/10/2023 07:32 PM

ஜோகூர் பாரு, 10 அக்டோபர் (பெர்னாமா)
 -- ஜோகூர், பாசிர் கூடாங்-கில் தனது ஏழு வயது மகனை துன்புறுத்தி புறக்கணித்த குற்றத்தை ஒப்புக் கொண்ட, தனித்து வாழும் தாய் மற்றும் அவரது பெண் தோழிக்கு தீர்ப்பளிக்க, ஜோகூர் பாரு செஷன்ஸ் நீதிமன்றம் வரும் நவம்பர் முதலாம் தேதியை நிர்ணயித்துள்ளது

நீதிபதி, விஎம் மேபல் ஷீலா, மருத்துவ விடுப்பில் உள்ளதால், அவ்வழக்கு விசாரணை ஒத்திவைக்கப்பட்டுள்ளதாக குற்றம் சுமத்தப்பட்டிருக்கும் இருவரின் வழக்கறிஞர், அப்துல் ரஹிம் அலி தெரிவித்தார்.

கடந்த ஆகஸ்ட் மாதம், நீதிமன்றத்தில் குற்றம் சாட்டப்பட்ட பின்னர், அவ்விருவரின் குடும்ப உறுப்பினர்களோ அல்லது தெரிந்தவர்களோ அவர்களை விடுவிக்க எவ்வித ஜாமின் தொகையையும் செலுத்தாததால் அவர்கள் குளுவாங், சிம்பாங் ரெங்கம் சிறைச்சாலையில் தடுத்து வைக்கப்பட்டுள்ளனர்.

கடந்த செப்டம்பர் 27-ஆம் தேதி நடைபெற்ற வழக்கு விசாரணையின்போது, அவ்விரு பெண்களும் தங்களின் குற்றத்தை ஒப்புக் கொண்டனர்.

அதனைத் தொடர்ந்து, தீர்ப்பளிப்பதற்கு முன்னர் வழக்கின் ஆதாரங்களை விசாரிக்க இன்றைய தேதியை மேபல் ஷீலா நிர்ணயித்திருந்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

525 தமிழ்ப்பள்ளிகளுக்கு மடிக்கணினிகளை வழங்கும் மித்ரா

10/10/2023 08:22 PM

காஜாங், 10 அக்டோபர் (பெர்னாமா)
 -- கற்றல் கற்பித்தலில் பயன்படுத்துவதற்கு ஏதுவாக, மலேசிய இந்திய உருமாற்றுப் பிரிவான மித்ரா, நாடு முழுவதும் உள்ள தமிழ்ப்பள்ளிகளுக்கு ஆறாயிரம் மடிக்கணினிகளை வழங்க முன் வந்துள்ளது.

இத்திட்டத்திற்கு 29 லட்சத்து 94 ஆயிரம் ரிங்கிட்டை மித்ரா ஒதுக்கீடு செய்திருக்கின்றது.

நாடு முழுவதிலும் உள்ள 525 தமிழ்ப்பள்ளிகளில் இத்திட்டம் அமல்படுத்தப்படும் என்று, மித்ராவின் சிறப்புச் செயற்குழு தலைவர் டத்தோ ரமணன் ராமகிருஷ்ணன் தெரிவித்திருக்கின்றார்.

தொழில்நுட்பம் தொடர்ந்து வளர்ச்சிக் கண்டு வரும் நிலையில், தமிழ்ப்பள்ளி மாணவர்களும் அது சார்ந்து செயல்முறைகளை கற்றுக் கொள்வது அவசியமாகும்.

இது அவர்களின் கல்வி வளர்ச்சிக்கு பெரிதும் துணைப் புரியும்.

அதன் அடிப்படையிலேயே, தமிழ்ப்பள்ளிகளுக்கு மடிக்கணினிகளை வழங்க மித்ரா எண்ணம் கொண்டதாக டத்தோ ரமணன் தெரிவித்தார்.

''525 தமிழ்ப்பள்ளிகளுக்கு இந்த புதுப்பிக்கப்பட்ட மடிக்கணினிகளை வழங்குகின்றோம். அனைத்து மாணவர்களும் இந்த மடிக்கணினியின் மூலம் பயன் பெறலாம்,'' என்றார் அவர்.

இன்று சிலாங்கூர், காஜாங் தமிழ்ப்பள்ளியில் நடைபெற்ற புதுப்பிக்கப்பட்ட மடிகணினிகளை வழங்கும் நிகழ்ச்சியில் கலந்து கொண்டப் பின்னர், அவர் செய்தியாளர்களிடம் பேசினார்.

காஜாங் தமிழ்ப்பள்ளியை தொடர்ந்து அனைத்து தமிழ்ப்பள்ளிகளுக்கும் மூன்று மாதக் காலக்கட்டத்திற்குள் கட்டம் கட்டமாக மடிக்கணினிகள் வழங்கப்படவுள்ளன.

பள்ளியில் பயிலும் மாணவர்களின் அடிப்படையில் மடிகணினிகள் வழங்கப்படவுள்ளதாக ரமணன் கூறினார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

இந்தியர்களின் தேவைக்கு ஏற்ப மித்ராவிற்கு நிதி ஒதுக்கீடு செய்யப்படும் - மித்ரா நம்பிக்கை

10/10/2023 07:59 PM

காஜாங், 10 அக்டோபர் (பெர்னாமா)
-- 2024ஆம் ஆண்டிற்கான வரவு செலவுத் திட்டத்தில் இந்தியர்களின் தேவைக்கு ஏற்ப மித்ராவிற்கு நிதி ஒதுக்கீடு செய்யப்படும் என்று டத்தோ ரமணன் ராமகிருஷ்ணன் நம்பிக்கை தெரிவித்திருக்கிறார்.

''இந்த முறை சிறந்த ஒதுகீட்டை பிரதமர் வழங்குவார் என்று நாங்கள் எதிர்பார்க்கின்றோம். நாங்களும் அந்த அறிவிப்பிற்கு காத்திருக்கின்றோம்,'' என்றார் அவர்.

இந்த முறை வரவு செலவுத் திட்டத்தில் மித்ராவிற்கு வழங்கப்படும் நிதி அனைவரது எதிர்பார்ப்பையும் பூர்த்தி செய்யும் என்றும் அவர் கூறினார்.

இவ்வாண்டு ஒதுக்கப்பட்ட 10 கோடி ரிங்கிட் நிதி, வகுக்கப்பட்ட திட்டங்களுக்கு முறையாக விநியோகிக்கப்பட்டதை கடந்த மாதம் வெளியிடப்பட்ட அறிக்கையின் வாயிலாக மித்ரா அறிவித்திருந்தது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


உலகம்

காசா: 24 மணி நேரத்தில், 180,000 பேர் இடம்பெயர்வு

10/10/2023 08:04 PM

காசா, 10 அக்டோபர் (பெர்னாமா)
-- இஸ்ரேல் - பாலஸ்தீனம் இடையே நடைபெற்று வரும் போர் குறித்த செய்திகள்.

கடந்த 24 மணி நேரத்தில் மட்டும் சுமார் ஒரு லட்சத்து 80,000 பேர் இடம்பெயர்ந்துள்ளதாக, பாலஸ்தீன அகதிகளுக்கான ஐக்கிய நாடுகளின் நிவாரணம் மற்றும் பணி அமைப்பு, UNRWA தெரிவித்திருக்கிறது.

தாக்குதல் தொடரப்படுவதால், பலி எண்ணிக்கை அதிகரிக்கும் என்றும் அந்த அமைப்பு கூறியது.

மேலும், காசாவில் 704 பாலஸ்தீனியர்கள் கொல்லப்பட்டுள்ளதாக தகவல்கள் கூறுகின்றன.

UNRWA-வின் கீழ் செயல்படும் 83 பள்ளிகளில் சுமார் ஒரு லட்சத்து 37,500 பேர் தங்க வைக்கப்பட்டுள்ளனர்.

குறைந்தபட்சம் 23 லட்சம் மக்கள் வசிக்கும் காசாவில் நீர் உட்பட உணவு, எரிப்பொருள் மின்சாரம் ஆகிய அடிப்படை தேவைகள் உடனடியாக நிறுத்தப்படும் என்று இஸ்ரேல் தற்காப்பு அமைச்சர் தெரிவித்திருக்கிறார்.

காசாவில் உள்ள மருத்துவமனைகளுக்கு அவசர மருத்துவ உதவிகள் வழங்கப்படுவதை உறுதி செய்வதற்காக பாதுகாப்பான நடைபாதை அவசியம் என்று பாலஸ்தீனிய சுகாதார அமைச்சு வேண்டுகோள் விடுத்துள்ளது.

சனிக்கிழமை, ஹமாஸ் அமைப்பினர் மேற்கொண்ட தீடிர் தாக்குதலுக்கு பதிலடி கொடுக்கும் வகையில், பாலஸ்தீன இராணுவம் கடும் தாக்குதலை மேற்கொண்டு வருகின்றது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


உலகம்

ஆப்கானிஸ்தான் நிலநடுக்கம்; நீர் பற்றாக்குறையினால் உயிருக்கு ஆபத்து

10/10/2023 08:10 PM

காபூல், 10 அக்டோபர் (பெர்னாமா) --
கடந்த சனிக்கிழமை மேற்கு ஆப்கானிஸ்தானில் நிகழ்ந்த மோசமான நிலநடுக்கத்தினால் அங்கே வாழும் மக்களின் இயல்பு வாழ்க்கை பெரிதும் பாதிக்கப்பட்டிருக்கிறது.

நிலநடுக்கத்தால் ஏற்பட்ட நீர் பற்றாக்குறை, மிக மோசமாகப் பாதிக்கப்பட்டுள்ள கிராம மக்கள் மற்றும் கால்நடைகளின் உயிருக்கு ஆபத்தை ஏற்படுத்தியுள்ளது.

நிலநடுக்கத்தால் கிணறுகள் அனைத்தும் முற்றாக புதையுண்டதால் பாதிக்கப்பட்டவர்களுக்குக் குடிநீர் அவசர தேவையாக உள்ளது.

இந்நிலை நீடித்தால், கால்நடைகளுடன் மக்களும் உயிரிழக்க நேரிடும் என்று அஞ்சப்படுகிறது.

ரிக்டர் அளவை கருவியில் 6.2-ஆக பதிவாகிய இரண்டு நிலநடுக்கங்கள் மேற்கு ஆப்கானிஸ்தானை உலுக்கின.

இந்த இயற்கை பேரிடரினால் இதுவரை 2500-க்கும் மேற்பட்டோர் உயிரிழந்துள்ள வேளையில் 2,000-க்கு அதிகமான வீடுகள் முற்றாக சேதமுற்றன.

உயிரிழந்தவர்களை அடக்கம் செய்யும் பணி மேற்கொள்ளப்பட்டு வருகிறது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

தொடர்புடைய செய்திகள்

வெளிநாடுகளில் பாதுகாப்புக்கு அச்சுறுத்தல் ஏற்படும் மலேசியர்கள் புகாரளிக்க வேண்டும்

2024 வரவு செலவுத் திட்டம் அரசியலாக்கப்படுவதைத் தவிர்க்க வேண்டும்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


2024 வரவு செலவுத் திட்டம்; வரிகள் அமலாக்கம் குறித்த முன் ஆய்வு

10/10/2023 08:29 PM

கோலாலம்பூர், 10 அக்டோபர் (பெர்னாமா)
 -- 2023-ஆம் ஆண்டு தாக்கல் செய்யப்பட்ட வரவு செலவுத் திட்டத்தில் Capital Gain Tax எனப்படும் மூலதன ஆதாய வரி, மற்றும் Luxury Goods Tax  எனப்படும்  ஆடம்பர பொருள் வரி ஆகியவற்றை பிரதமர் டத்தோ ஶ்ரீ அன்வார் இப்ராஹிம் அறிமுகப்படுத்தி இருந்தார்.

இவ்வரிகளின் அமலாக்கம் உட்பட இது தொடர்பிலான மேல் விவரங்கள், வெள்ளிக்கிழமை தாக்கல் செய்யப்படும் 2024-ஆம் ஆண்டு வரவு செலவுத் திட்டத்தில் அறிவிக்கப்படும் என்று பெரிதும் எதிர்பார்க்கப்படுகிறது.

அதுமட்டுமின்றி, பொருள் மற்றும் சேவை வரி, ஜி.எஸ்.டி அமலாக்கம் குறித்தும் கணிப்புகள் எழுந்துள்ளதாக வரிக்கணக்காளர் ரெங்கநாதன் கண்ணன் கூறுகின்றார்.

தற்போதுள்ள RPGTA, Real Property Gains Tax Act எனப்படும் 1976-ஆம் ஆண்டு உண்மையான சொத்து ஆதாய வரி சட்டத்தின் கீழ் உள்ள மூலதன ஆதாய வரி மூன்று பிரிவைச் சேர்ந்தவர்களுக்கு விதிக்கப்படவிருப்பதாக ரெங்கநாதன் கண்ணன் விவரித்தார்.

''மலேசிய பிரஜையான தனிநபர், மலேசிய நிறுவனங்கள் மற்றும் மலேசியாவில் வெளிநாட்டு நிறுவனங்கள் ஆகியவையே இந்த மூன்று பிரிவினராவர். முதல் பிரிவைத் தவிர்த்து, ஐந்து ஆண்டுகளுக்கும் மேல் செயல்படும் இதர இரு பிரிவினருக்கு இந்த மூலதன ஆதாய வரி விதிக்கப்படும்,'' என்றார் அவர்.

இந்நிலையில், மூலதன ஆதாய வரியில் ஏதேனும் புதிய அம்சங்கள் இணைக்கப்படுமா என்பதை வரும் வெள்ளிக்கிழமை எதிர்பார்க்கலாம் என்று அவர் குறிப்பிட்டார்.

அதனையடுத்து, ஆடம்பர பொருள் வரி அமலாக்கத்தினால் மேல்தட்டு மக்கள் மற்றும் சுற்றுலாத் துறை சார்ந்த வர்த்தகர்களுக்குப் பாதிப்பு இருக்கும் என்று ரெங்கநாதன் விளக்கமளித்தார்.

''தாய்லாந்து, சிங்கப்பூர் போன்ற அண்டை நாடுகளுக்கு இது சாதகமான ஒன்று. ஏனெனில், அங்கிருந்து பொருள் வாங்கிவிட்டு நாட்டிற்கு திரும்பும்போது வரி விதிக்கப்படும். ஆனால், எப்போது அமலாக்கம் என்பது இன்னும் தெரியவில்லை. வந்தாலும், எவ்வளவு தொகை, எத்தனை விழுக்காடு என்பது இன்னும் தீர்மாணிக்கப்படவில்லை. ஏனெனில், எது ஆடம்பர பொருள் என்பதை வகைப்படுத்துவதே கடினமான ஒன்று,'' என்றார் அவர்.

சராசரி மக்கள் மத்தியில் ஜி.எஸ்.டி குறித்தே அதிகக் கேள்விகள் இருக்கும் நிலையில் அந்த  வரியை மீண்டும் அமல்படுத்தும் சாத்தியம் குறைவாகவே உள்ளதாக அவர் தெரிவித்தார்.

''கடைசியாக இருந்த ஜி.எஸ்.டி வசூல் 4,400 கோடி ரிங்கிட். இவ்வரி மீண்டும் அமல்படுத்தப்பட்டால் 5,000 கோடி ரிங்கிட் வருமானம் கிடைக்கும் என்று முன்னதாக நிதி துணை அமைச்சர் டத்தோ ஶ்ரீ அஹ்மாட் மஸ்லான் தெரிவித்திருந்தார். எனவே, இதனை அரசாங்கம் எப்படி சரிக்கட்ட போகிறது என்பது தெரியவில்லை. வேறொரு பெயரிலும் அவ்வரியை அமல்படுத்தலாம்,'' என்றார் அவர்.

E-invoice எனப்படும் மின்னியல் விலைப்பட்டியல் அமலாக்கமும் விரைவில் அமலுக்கு வரும் என்று கணிக்கப்பட்டுள்ளதால் அதனையும் அரசாங்கம் ஒத்திவைக்கும் என்ற எதிர்பார்ப்பு இம்முறை எழுந்துள்ளது.

-- பெர்னாமா

[பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)]

தொடர்புடைய செய்திகள்

பெர்னாமாவின் புதிய தலைமை நிர்வாக அதிகாரியாக ஜமாலுடின் நியமனம்

வெடிகுண்டு அச்சுறுத்தல் அழைப்பை பெற்ற இடங்களை மந்திரி புசார் பார்வையிட்டார்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


விளையாட்டு

உலக வெற்றியாளர் போட்டி; மலேசிய போவ்லிங் விளையாட்டாளருக்கு தங்கம்

Bowling Malaysia fb

10/10/2023 08:15 PM

சல்மியா, 10 அக்டோபர் (பெர்னாமா)
-- 12 ஆண்டுகால காத்திருப்புக்கு பின்னர், குவைத், சல்மியாவில் நேற்று இரவு நடைப்பெற்ற உலக வெற்றியாளர் போட்டியில், நாட்டின் போவ்லிங் விளையாட்டாளர் நதாஷா முஹ்மட் ரொஸ்லான் தங்கம் வென்றார்.

27 வயதான நதாஷா, சகநாட்டவரான சின் லி ஜேனை 2-1 என்று நிலையில் தோற்கடித்தார்.

இருவருக்கிடையிலான முதல் சுற்றில் 259 என்ற புள்ளிகள் பெற்றும் NATASHA வெற்றிப் பெற்றார்.

இருப்பினும் இரண்டாவது சுற்றில் ஜேன் 238 பின்களை பதிவு செய்து வெற்றி பெற்றாலும், திறமையாக விளையாடிய நதாஷா மூன்றாவது சுற்றில் வெற்றி பெற்று தங்கத்தை தட்டிச் சென்றார்.

அதேவேளை, தென் கொரியாவின் ஹாங் ஹே நி மற்றும் சன் ஹை ரின் ஆகிய இருவரும் வெண்கலப் பதக்கத்தை வென்றனர்.

கடந்த 2011-ஆம் ஆண்டு, HONG KONG யில் நடந்த போட்டியில் ஜெக்லின் சிஜோரோ மூலம் மலேசியா தங்கப் பதக்கம் வென்றது குறிப்பிடத்தக்கது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


உலகம்

ஐ.நா: இஸ்ரேல் - பாலஸ்தீன போர் மனிதாபிமான நெருக்குதல்களை ஏற்படுத்தும்

UN Secretary-general, Antonio Guterres  (Credit: Reuters)

10/10/2023 08:14 PM

நியூயார்க், 10 அக்டோபர் (பெர்னாமா)
-- காசா மீது கடும் தாக்குதல் நடத்தப்படும் என்று இஸ்ரேல் அறிவித்திருப்பது குறித்து, ஐ.நா. பொது செயளாலர் அந்தோனியோ குட்டெரெஸ் கவலை தெரிவித்திருக்கிறார்.

காசா நிலப்பகுதியை முழுமையாகக் கட்டுப்பாட்டுக்குள் கொண்டு வந்துவிட்டதாக இஸ்ரேல் அறிவித்திருப்பதும், மனிதாபிமான நெருக்குதல்களை ஏற்படுத்தும் என்றும் அவர் கூறுகிறார்.

"மின்சாரம், உணவு, எரிபொருள் எதுவுமே அனுமதிக்கப்படாத காசா பகுதியை இஸ்ரேல் முழுவதுமாக முற்றுகையிடும் என்ற இன்றைய அறிவிப்பால் நான் மிகவும் வேதனையடைந்துள்ளேன்.''

''காசாவில் மனிதாபிமான நிலைமை இதற்கு முன்னரே மிகவும் மோசமாக இருந்தது. இப்போது அந்நிலைமை மேலும் மோசமடையும். மனிதாபிமான பணியாளர்களுக்கான அணுகலுடன் மருத்துவ உபகரணங்கள், உணவு, எரிபொருள் மற்றும் பிற மனிதாபிமான பொருட்கள் மிகவும் தேவைப்படுகின்றன,'' என்றும் அவர் குறிப்பிட்டார்.

உலக மனிதாபிமான சட்டத்தின்படி இராணுவ நடவடிக்கைகள் மேற்கொள்ளப்பட வேண்டும் என்பதையும் குட்டெரெஸ் இஸ்ரேலுக்கு நினைவூட்டியுள்ளார்.

மக்கள் பாதுகாக்கப்பட வேண்டும் என்றும் அவர்களின் அடிப்படை வசதிகள் ஒருபோதும் தாக்குதலின் இலக்காக இருக்கக்கூடாது என்றும் அவர் கேட்டுக் கொண்டார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

தொடர்புடைய செய்திகள்

உக்ரேனிற்கு ஆதரவளிக்க ஐ.நா. பொதுப் பேரவையில் பைடன் உலகத் தலைவர்களுக்கு அழைப்பு

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


சிறப்புச் செய்தி

எண்ணங்களின் குவியலே மனநலத்தின் தடத்தை தீர்மானிக்கின்றன

10/10/2023 08:41 PM

கோலாலம்பூர், 10 அக்டோபர் (பெர்னாமா)
 -- நாள் ஒன்றுக்கு சராசரியாக 6,000 எண்ணங்கள் மனித மனதில் எழுவதாக 2020-ஆம் ஆண்டு மேற்கொள்ளப்பட்ட ஆய்வொன்று கூறுகிறது.

இந்த எண்ணங்களின் குவியலே, ஒருவரின் Mental Health எனப்படும் மனநலத்தை நிர்ணயிப்பதற்கு அடிப்படையாகச் செயல்படுகிறது.

மனதில் தோன்றும் எண்ணங்கள், அதன் மூலம் ஏற்படும் உணர்வுகள், இவை இரண்டையும் சார்ந்து உருவாகும் ஒருவரின் நடத்தை ஆகியவையே மனநலத்தின் தடத்தை தீர்மானிக்கின்றன.

மனநல பாதிப்பு மற்றும் மனநோயாகும் என இரு வெவ்வேறு பிரச்சனைகள் உள்ளன.

இவ்விரண்டிற்கும் உள்ள வேறுபாடுகளையும் அவற்றை எவ்வாறு தெரிந்து கொள்வது என்பது குறித்தும் விளக்கமளிக்கிறார் சுகாதார அமைச்சின் தேசிய மனநல மையத்தைச் சேர்ந்த மூத்த மனநல ஆலோசகர் கஸ்தூரி பாய் முனுசாமி.

''நம் தினசரி வேலைகளை முழு கவனம் செலுத்தி செய்ய முடியாததே மனநல பாதிப்பு என்பதாகும். Schizophrenia, Bipolar போன்றவை மன நோயாகும். அதாவது, நமது மூளையில் ஏற்படும் பாதிப்பே இந்த நோய்களுக்கு வித்திடுகிறது. எனவே, இதற்கு நாம் நிச்சயம மருத்துவரை நாடி சிகிச்சைப் பெற்றுக் கொள்ள வேண்டும்,'' என்றார் அவர்.

தன்னிலை உணர்ந்து தனது மனநலத்திற்குப் பிரச்சனை என்று அறிந்த ஒருவர் எவ்வித அச்சமுமின்றி மனநல மருத்துவரை நாட வேண்டும் என்று கஸ்தூரி பாய் முனுசாமி வலியுறுத்தினார்.

ஆரோக்கியமான வாழ்க்கை முறையும் கூட, உடல்நலத்தோடு மனநலத்தையும் காக்கும் வேளையில் சரியான வழியில் நம்மை நாமே நிர்வகிக்கவும் உதவுவதாக அவர் விவரித்தார்.

''8 மணி நேர தரமான தூக்கம், உடற்பயிற்சி மட்டுமின்றி நமக்குப் பிடித்த நடவடிக்கைகளை மேற்கொள்வதும் மனநலத்தைக் காக்கும்,'' என்றார் அவர்.

அதுமட்டுமின்றி, நாம் உட்கொள்ளும் உணவும் ஆரோக்கியமானதாக இருக்க வேண்டும் என்பதோடு சரியான நேரத்திற்கு உண்ண வேண்டும் என்றும் அவர் அறிவுறுத்தினார்.

இதனிடையே, நம்மை சுற்றியுள்ளவர்களுக்கு மனநலம் பாதிக்கப்பட்டிருப்பதை நம்மால் உணர முடிந்தால் அவர்களுக்கு எம்மாதிரியான உதவிகளை வழங்க முடியும் என்று கஸ்தூரி பாய் இவ்வாறு தெளிவுப்படுத்தினார்.

''L.A.H. அதாவது, செவிமடுத்தல் (Listen), கேள்வி கேட்டல் (Ask) மற்றும் உதவுதல் (Help) ஆகியவற்றை மேற்கொள்ள வேண்டும். அவர்கள் கூறுவதை உன்னிப்பாகக் கேட்க வேண்டும். அவர்கள் சோர்ந்து காணப்பட்டால் கேள்வி கேட்க வேண்டும். பின்னர், நம்மால் இயன்ற உதவிகளை வழங்க வேண்டும்,'' என்றார் அவர்.

SUPER: கஸ்தூரி பாய் முனுசாமி / சுகாதார அமைச்சின் தேசிய மனநல மையத்தைச் சேர்ந்த மூத்த மனநல ஆலோசகர்

அந்த உதவிகளை வழங்குவதற்கு முதலில் நல்ல மனநல ஆலோசகர்களையும் மருத்துவர்களையும் கண்டறிந்து, பின்னர் பாதிக்கப்பட்டவர்களுக்கு தெரிவிக்க வேண்டும் என்று அவர் கூறினார்.

அதோடு, இது தொடர்பிலான உதவியை நாட தேசிய மனநல மையத்தை 15555 என்ற எண்ணிலும் தொடர்பு கொள்ளலாம்.

'மன ஆரோக்கியம் என்பது உலகளாவிய மனித உரிமை' என்ற இவ்வாண்டின் கருப்பொருளோடு இன்று அனுசரிக்கப்படும் மனநல தினத்தை முன்னிட்டு பெர்னாமா செய்திகளுக்கு வழங்கிய சிறப்பு நேர்காணலில் கஸ்தூரி அத்தகவல்களைப் பகிர்ந்து கொண்டார்.

-- பெர்னாமா

[பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)]

தொடர்புடைய செய்திகள்

பெர்னாமாவின் புதிய தலைமை நிர்வாக அதிகாரியாக ஜமாலுடின் நியமனம்

வெடிகுண்டு அச்சுறுத்தல் அழைப்பை பெற்ற இடங்களை மந்திரி புசார் பார்வையிட்டார்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

புவி வெப்பமடைதலினால், எல் நினோ மேலும் தீவிரமடையும்

10/10/2023 08:48 PM

கோலாலம்பூர், 10 அக்டோபர் (பெர்னாமா)
 -- உலகம் தற்போது எதிர்கொள்ளும் புவி வெப்பமடைதல் காரணத்தினால் எல் நினோ மேலும் தீவிரமடையும் என்று எதிர்ப்பார்க்கப்படுகிறது.

நாடு முழுவதும், இவ்வாண்டு வெப்பநிலை அதிகரிப்பதோடு மழை பொழிவும் குறையும் என்றும் கணிக்கப்பட்டுள்ளது.

வலுவான எல் நினோ நாட்டின் வானிலை முறைகளில், குறிப்பாக, வடகிழக்கு பருவமழையின் இறுதிக் கட்டத்திலும் அதற்குப் பிந்தைய பருவத்திலும் குறிப்பிடத்தக்க தாக்கத்தை ஏற்படுத்தும் என்று இயற்கை வளம், சுற்றுச்சூழல் மற்றும் பருவநிலை மாற்ற அமைச்சர், நிக் நஸ்மி நிக் அஹ்மட் கூறினார்.

1997 முதல் 1998, மற்றும் 2015 முதல் 2016 வரையில் அது போன்ற எல் நினோ நிகழ்வை நாம் சந்தித்ததாகவும் அவர் குறிப்பிட்டார்.

எல் நினோவை எதிர்கொள்வதற்கு ஏதுவாக அமைச்சு, முன்னதாகவே தயார் நிலைப் பணிகளைத் தொடங்கிவிட்டதாகவும், அது தொடர்பில் இரு சந்திப்பு கூட்டங்களை நடத்திவிட்டதாகவும் நிக் நஸ்மி தெரிவித்தார்.

''வானிலை முன்னறிவிப்பு, காற்றின் தர நிலை, திறந்தவெளியில் எரியூட்டுதல் மற்றும் புகைமூட்டம் ஆகியவற்றைத் தடுப்பதற்கான திட்டமிடல் நடவடிக்கைகள் மற்றும் உத்திகள் ஆகியவை அக்கூட்டத்தில் விவாதிக்கப்பட்டன,'' என்றார் அவர்.

மலேசிய வானிலை ஆய்வு மையம், மெட்மலேசியா தனது முகநூல் நேரலை வாயிலாக

2023-ஆம் ஆண்டுக்கான தேசிய பருவநிலை தொடர்பான கலந்துரையாடலை தொடக்கி வைத்து உரையாற்றும்போது, நிக் நஸ்மி அவ்வாறு கூறினார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


உலகம்

 மியன்மார்: வெள்ளத்தினால் 14,000-க்கு மேற்பட்டோர் இருப்பிடங்கள் இழப்பு

10/10/2023 08:51 PM

யங்கூன், 10 அக்டோபர் (பெர்னாமா)
-- கனமழையால் ஏற்பட்ட வெள்ளத்தினால் மியன்மார் பாகோர் மாவட்டத்தில் உள்ள 14,000-க்கு மேற்பட்ட மக்கள் இருப்பிடங்களை இழந்துள்ளனர்.

பொதுவாகப் பெய்யும் மழையை விட, இவ்வருடம் பதிவு செய்திருக்கும் மழை பொழிவு மிகவும் அதிகம் என்று அந்நாட்டின் வானிலை ஆய்வு மையம் தெரிவித்திருக்கிறது.

பருவநிலை மாற்றம் காரணமாக வானிலையில் தீவிர மாறுதல் ஏற்பட்டிருப்பதாக அந்த மையம் குறிப்பிட்டுள்ளது.

கடந்த 24 மணி நேரத்தில் பாகோ மாவட்டத்தில் 200 மில்லி மீட்டர் அளவுக்கு மழை பொழிவு பதிவு செய்யப்பட்டிருக்கிறது.

இன்று நள்ளிரவு வரை கனமழை தொடரும் என்று கணிக்கப்பட்டிருக்கிறது.

வெள்ளத்தினால் பாதிக்கப்பட்ட சுமார் 5,600 அரசாங்கம் ஏற்பாடு செய்திருக்கும் தற்காலிக வெள்ள நிவாரண மையங்களில் தங்க வைக்கப்பட்டுள்ளனர்.

கடந்த ஜூலை மாதம் தொடங்கி மியான்மாரில் ஏற்பட்டிருக்கும் வெள்ளம், அந்நாட்டின் ஒன்பது மாநிலங்களைப் பாதித்திருக்கிறது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

பணத்தைச் சரியாக நிர்வகிக்கும் இளைய சமுதாயத்தை உருவாக்க வேண்டும்

10/10/2023 09:13 PM

ஷா ஆலம், 10 அக்டோபர் (பெர்னாமா)
 -- வேலை உலகத்திற்கு நுழைவதற்கு முன்னர் இணையம் வழி பொருள் வாங்குதல், கடன்பற்று அட்டை பயன்பாடு மற்றும் தொகையில்லா வாங்கும் முறை உட்பட பணத்தைச் சரியாக நிர்வகிக்கும் முறை குறித்து இன்றைய இளைய சமுதாயத்தின் மத்தியில் விழிப்புணர்வை ஏற்படுத்த வேண்டும்.

எனவே, எதிர்கால சவால்களை எதிர்நோக்குவதற்கு அவர்களைத் தயார்படுத்தும் பொருட்டு, நிதி கல்வியறிவு கற்றலை தேசிய பயிற்சி சேவைத் திட்டமான பி.எல்.கே.என் 3.0-இல் இணைக்க வேண்டும் என்ற பரிந்துரையை துணைப் பிரதமர் டத்தோ ஶ்ரீ டாக்டர் அஹ்மாட் சாஹிட் ஹமிடி முன்வைத்தார்.

இன்று, புஞ்சாக் அலாம் கிளையின், மாரா தொழில்நுட்ப கல்லூரியில் நடைபெற்ற 2023-ஆம் தேசிய இளைஞர் நிதி கல்வியறிவு மாநாட்டை நிறைவுச் செய்தப் பின்னர் அவர் செய்தியாளர்களிடம் அவ்வாறு கூறினார்.

நாட்டில் தொழிலாளர்களின் ஒரு பகுதியாக மாறுவதற்கு முன்பதாகவே இளைஞர்கள் திவால் நிலைக்குத் தள்ளப்படும் அச்சத்தைக் களையவே இம்முயற்சி முன்னெடுக்கப்பட வேண்டும் என்று டாக்டர் அஹ்மாட் சாஹிட் வலியுறுத்தினார்.

இதனிடையே, வியாபாரத்திற்குப் பெறப்படும் கடன், வீடு, வாகனங்களுக்காக கடம் மற்றும் கடன்பற்று அட்டையைத் தவிர்த்து தனிநபர் கடனைப் பெற்றவர்களே மிக அதிகமான, அதாவது 5,695 பேராக திவால் நிலையில் இருப்பதை இந்நிகழ்ச்சியில் கலந்து கொண்ட இளைஞர், விளையாட்டுத் துறை அமைச்சர் ஹன்னா யோ விவரித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

மின்னியல் சிகரெட் விளம்பரம் மற்றும் விற்பனையில், கடுமையான கட்டுப்பாடு அவசியம்

10/10/2023 09:28 PM

கோலாலம்பூர், 10 அக்டோபர் (பெர்னாமா)
 -- நாட்டில் மின்னியல் சிகரெட்டை விளம்பரப்படுத்துவதிலும் விற்பனை செய்வதிலும் அரசாங்கம் கடுமையான கட்டுப்பாடுகளை அமல்படுத்த வேண்டும் என்று மலேசிய தேசிய ஆசிரியர் சேவை சம்மேளனம், என்.யூ.டி.பி கேட்டுக் கொண்டுள்ளது.

மின்னியல் சிகரெட்டை பயன்படுத்துபவர்கள் அதற்கு அடிமையாகாமல் இருப்பதையும் நிகோடின் கொண்ட சிகரெட் தயாரிப்புகளை பள்ளி மாணவர்கள் புகைக்காமல் இருப்பதையும் உறுதிசெய்வதற்கும் இந்நடவடிக்கை அவசியம் என்று என்.யூ.டி.பி வெளியிட்ட ஒர் அறிக்கையின் மூலம் தெரிவித்துள்ளது.

இதர மருந்துகளுடன் ஒப்பிடும்போது சிறிய அளவிலான நிகோடின் அதிக சார்புநிலையை ஏற்படுத்தும் என்றும் அது சுட்டிக் காட்டியது.

நிகோடின் இரசாயனம் இளம் வயதிலேயே மாணவர்களின் மூளை மற்றும் உணர்ச்சிகளுக்கு இடையூறாக இருப்பதோடு, அவர்களின் கல்வி வளர்ச்சியையும் பாதிக்கும்.

சுகாதார அமைச்சு மட்டுமல்லாது, கல்வி அமைச்சு, மகளிர், குடும்ப மற்றும் சமூக மேம்பாட்டு அமைச்சு, புறநகர் மற்றும் வட்டார மேம்பாட்டு அமைச்சு, இளைஞர் மற்றும் விளையாட்டுத் துறை அமைச்சு, மற்றும் பெற்றோர்களும் மாணவர்களின் நலனின் கவனம் செலுத்த வேண்டும் என்று என்.யூ.டி.பி கேட்டுக் கொண்டது.

-- பெர்னாமா

பெர்னாமா செய்திகள் நேரலை: மாலை 7:00 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

மலேசியாவுக்கு இரண்டு நாட்கள் அதிகாரப்பூர்வ பயணம் மேற்கொண்டுள்ளார் தாய்லாந்து பிரதமர்

Prime Minister Datuk Seri Anwar Ibrahim shook hands with Srettha Thavisin at a joint press conference at Perdana Putra today in conjunction with the Thai Prime Minister's two-day working visit to Malaysia.
This visit is Srettha's first visit to this country after being sworn in as the prime minister of Thailand on September 5.
--fotoBERNAMA (2023) COPYRIGHT RESERVED

11/10/2023 07:35 PM

சிப்பாங், 11 அக்டோபர் (பெர்னாமா) --
மலேசியாவுக்கு இரண்டு நாட்கள் அதிகாரப்பூர்வ பயணம் மேற்கொண்டிருக்கும் தாய்லாந்து பிரதமர் ஶ்ரீத்தா தாவிசின் இன்று கோலாலாம்பூர் அனைத்துலக விமான நிலையம் கேஎல்ஐஏ வந்தடைந்தார்.

சிறப்பு விமானத்தின் வழியாக காலை 11.15 மணிக்கு வந்து சேர்ந்த ஶ்ரீத்தாவை வெளியுறவு துணையமைச்சர் டத்தோ முஹமட் அலாமினும் மலேசியாவுக்கான தாய்லாந்து தூதர் லாடா ஃபூமாசும் வரவேற்றனர்.

செப்டம்பர் 5-ஆம் தேதி தாய்லாந்து பிரதமராக பதவியேற்ற பின்னர்  ஶ்ரீத்தா தாவிசின் மலேசியாவுக்கு மேற்கொள்ளும் முதல் பயணம் இதுவாகும்.

இன்று வருகைப் புரிந்திருக்கும் அவருக்கு இன்று இஸ்தானா நெகாராவில் அதிகாரப்பூர்வ வரவேற்பு நல்கப்பட்டது.

நண்பகல் 12.50 மணிக்கு இஸ்தானா நெகாரா வந்தடைந்ததும், மாட்சிமை தங்கிய மாமன்னர் அல்-சுல்தான் அப்துல்லா ரியாதுடின் அல்-முஸ்தபா பில்லா ஷாவை, ஶ்ரீத்தா வரவேற்று சந்தித்தார்.

அதன் பின்னர் புத்ராஜெயாவில் பிரதமர் டத்தோ ஸ்ரீ அன்வார் இப்ராஹிம் உடனும் ஶ்ரீத்தா இருதரப்பு சந்திப்பை மேற்கொண்டார்.

இரு தலைவர்களும் இருதரப்பு உறவுகளின் முன்னேற்றம், குறிப்பாக வர்த்தகம், முதலீடு மற்றும் எல்லைப் பாதுகாப்பு ஆகிய துறைகளின் ஒத்துழைப்பை குறித்து விவாதித்தனர்.

அதோடு, இணைய பாதுகாப்பு, இலக்கவியல் பொருளாதாரம் மற்றும் பசுமைப் பொருளாதாரம் போன்ற புதிய ஒத்துழைப்பு பகுதி குறித்தும் கலந்துரையாடினர்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

தொடர்புடைய செய்திகள்

"பெஸ்டாபோலா மெர்டேகா" காற்பந்து போட்டி;  இறுதி சுற்றில் மலேசியா தோல்வி

ரோஜர் இங் மலேசியாவுக்கு வந்துள்ளதாக உறுதி செய்யப்பட்டுள்ளது

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

சுகாதார சீர்திருத்த ஆணையத்தை அமைக்க அமைச்சு பரிசீலனை

Dr Zaliha Mustafa

11/10/2023 07:42 PM

சிப்பாங், 11 அக்டோபர் (பெர்னாமா) --
 சுகாதார சீர்த்திருத்த ஆணையத்தை அமைப்பது குறித்து சுகாதார அமைச்சு பரிசீலித்து வருகிறது.

கடந்த ஜூன் 15-ஆம் தேதி நாடாளுமன்றத்தில் தாக்கல் செய்யப்பட்ட சுகாதார வெள்ளை அறிக்கையின்படி, சுகாதார செயல்முறையில் சீர்த்திருத்தங்களை அமல்படுத்துவதற்கான கட்டமைப்பை தமது தரப்பு தயாரித்து வருவதாக அமைச்சர் டாக்டர் சலிஹா முஸ்தாஃபா கூறினார்.

''தற்போது சுகாதார அமைச்சு, சுகாதார செயல்முறை சீர்த்திருத்த அமலாக்க கட்டமைப்பை மேம்படுத்தி வருகின்றது. அவற்றுள் நிர்வாக கட்டமைப்பை உருவாக்குதல், பல்வேறு செயற்குழுவை அமைத்தல், தொழிற் பணிக்குழு (தொழிற் பணிக்குழுவின் அனுமதியுடன்) மற்றும் அமைச்சின் உள்ளும் வெளியேயும் பங்குதாரர்களை உட்படுத்திய செயலாளர் குழுமம் ஆகியவையும் அடங்கும்," என்று அவர் குறிப்பிட்டார்.

இதனிடையே, நாட்டில் கொவிட்-19 பெருந்தொற்று தாக்கியபோது சுகாதார செயல்முறையில் அடையாளம் காணப்பட்ட பலவீனங்களில் அதிகமான நோயாளிகளுக்கு இடமளிக்க முடியாத சூழல், ஆக்சிஜன் கலன்கள் மற்றும் சுவாச உதவிக் கருவிகளின் பற்றாக்குறை ஆகியவையும் அடங்கும்.

தனிப்பட்ட பாதுகாப்பு உபகரணங்கள் (PPE), மருந்துகள், தொழில்நுட்பம் மற்றும் இலக்கவியல் மயமாக்கலை முழுமையாகப் பயன்படுத்தாத சுகாதாரப் பணியாளர்கள் மற்றும் சேவைகளும் அதில் இடம்பெற்றுள்ளதாக அவர் குறிப்பிட்டார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

கலப்பு வாகனம், மின்சார வாகன தொழில்நுட்ப பாடத்திட்ட அறிமுகம்

Deputy Education Minister Lim Hui Ying

11/10/2023 07:47 PM

சிப்பாங், 11 அக்டோபர் (பெர்னாமா) --
 நாட்டில் தேசிய வாகனக் கொள்கையை தீவிரப்படுத்துவதற்காக கல்வி அமைச்சு EV எனப்படும் மின்சார வாகனத் தொழில் தொடர்பான பாடத்திட்டங்களை அறிமுகப்படுத்த விருக்கின்றது.

அந்த வகையில், ஜோகூர், PENGERANG VOKASIONAL கல்லூரி, HYBRID எனப்படும் கலப்பு வாகனம் மற்றும் மின்சார வாகன தொழில்நுட்பம் தொடர்பான பாடத்திட்டங்களை, 2026-ஆம் ஆண்டு தொடங்கும் என்று  கல்வி துணை அமைச்சர் லிம் ஹுய் யிங் கூறினார்.

''மின்சார வாகனம்  மற்றும் கலப்பு வாகன தொழில்நுட்பத்துடன், இயந்திர தொழில்நுட்பம் கூறுகள், 53 தொழிற்கல்லூரிகளின் பாடத்திட்டத்தில் பயன்படுத்தப்படும், அவை இக்கால கட்டத்தில் சமீபத்திய தொழில்நுட்பம் பற்றிய மாணவர்களின் அறிவை மேம்படுத்த உதவும்,'' என்றார் அவர்.

நாட்டில், வாகன தொழில்நுட்ப திட்டங்களைக் கொண்டிருக்கும் 53 தொழிற் கல்லூரிகளில் இந்த மின்சார வாகனம் மற்றும் கலப்பு வாகன தொழில்நுட்பப் பாடத்திட்டத்துடன் இயந்திர தொழில்நுட்பக் கூறுகளும் அதில் இணைக்கப்பட்டுள்ளன.

இத்திட்டத்தின் வழி, மாணவர்கள் அண்மைய தொழில்நுட்ப அறிவை மேம்படுத்திக்கொள்ள முடியும் என்றும் கல்வி அமைச்சு நம்புகின்றது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

ஆரம்பப்பள்ளி மாணவர்களின் இடைநிற்றல் விகிதத்தில் சரிவு

11/10/2023 07:52 PM

கோலாலம்பூர், 11 அக்டோபர் (பெர்னாமா) --
 2019 முதல் 2022-ஆம் ஆண்டு வரையில் பள்ளி மாணவர்களின் இடைநிற்றல் விகிதம்  குறைந்து வருகிறது.

ஆரம்பப் பள்ளி அளவில் 2019-தில் 0.12 விழுக்காடாக பதிவாகி இருந்த இடைநிற்றல் விகிதம் 2022-ஆம் ஆண்டில், 0.07 விழுக்காடுவரை குறைந்துள்ளதாக கல்வி துணை அமைச்சர் லிம் ஹுய் யிங்  தெரிவித்தார்.

இடைநிலைப்பள்ளி அளவில் 2019-ஆம் ஆண்டு 1.14 விழுக்காடாக பதிவாகியிருந்த இடைநிற்றல் விகிதம் 2022-ஆம் ஆண்டு 0.99 விழுக்காடாக குறைந்துள்ளது.

இன்று புதன்கிழமை மக்களவையில், ஒவ்வொரு மாநிலத்திலும் ஆண்டு வயது மற்றும் பாலினம் அடிப்படையில் 2019 முதல் 2023-ஆம் ஆண்டு ஜூன் வரையில் இடைநிற்றல் மாணவர்களை மீண்டும் பள்ளிக்கு அழைத்துச் செல்வதற்கான நடவடிக்கைகள் குறித்து பெட்டாலிங் ஜெயா நாடாளுமன்ற உறுப்பினர் லீ சியான் சுங் எழுப்பிய கேள்விக்கு  லிம் அவ்வாறு பதிலளித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


LPPSA கடனுதவி - 1,187 பேர் பயனடைந்தனர்

பொது

LPPSA கடனுதவி - 1,187 பேர் பயனடைந்தனர்

11/10/2023 07:56 PM

கோலாலம்பூர், 11 அக்டோபர் (பெர்னாமா) --
LPPSA எனப்படும் பொது சேவை துறை குடியிருப்பு கடனுதவி வாரியத்தின் வீட்டு கடன்களைத் திரும்ப செலுத்துவதில் மறுசீரமைப்பு செய்யப்பட்டதன் வழி 2016-ஆம் ஆண்டு தொடங்கி இதுவரை கடன் பெற்ற 1,187 பேர் பயன் அடைந்துள்ளனர்.

தாமதமாக கட்டி முடிக்கப்பட்ட அல்லது கைவிடப்பட்ட வீடமைப்புத் திட்டங்களுக்கான கடனுதவியை  திருப்பிச் செலுத்தும் முறையில் மறுசீரமைப்பு செய்யப்பட்டது.

அதன்வழி, கட்டுமானப் பணிகள் நிறைவைடையும் வரையில் கடன்களை திருப்பச் செலுத்துவது நிறுத்தப்படாமல் கடன் பெற்றவர்களுக்கு பேருதவியாக இருந்ததாக இரண்டாவது நிதி துணை அமைச்சர் ஸ்டீவன் சிம் சே கியோங் தெரிவித்தார்.

கைவிடப்பட்ட வீடமைப்புத் திட்டங்கள் மீண்டும் தொடங்குவது தொடர்பில், LPPSA சம்பளக் குறைப்பைத் தற்காலிகமாக நிறுத்த முடியுமா என்று தாம் அறிய விரும்புவதாக கெத்தெரே நாடாளுமன்ற உறுப்பினர் டத்தோ கீர் முஹமட் நோர்  இன்று மக்களவையின் எழுப்பிய கேள்விக்கு ஸ்டீவன் அவ்வாறு பதிலளித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

இந்திய வர்த்தகர்களுக்கான ஒதுக்கீடு பொருளாதார சூழ்நிலைக்கு ஏற்ப அமைவது அவசியம்

11/10/2023 08:18 PM

கோலாலம்பூர், 11 அக்டோபர்  (பெர்னாமா)
-- குறு, சிறு மற்றும் நடுத்தர வர்த்தகத்தின் மூலம் பொருளாதாரத்தை மேம்படுத்தும் வியாபாரிகளில் இந்தியர்களின் பங்களிப்பு அதிகம் என்பதில் மாற்றுக் கருத்தில்லை.

இந்நிலையில், வெள்ளிக்கிழமை தாக்கல் செய்யப்படவிருக்கும் 2024-ஆம் ஆண்டிற்கான வரவு செலவுத் திட்டத்தில், இந்திய வர்த்தகர்களுக்கான ஒதுக்கீடு தற்போதை பொருளாதார சூழ்நிலைக்கு ஏற்ப அமைய வேண்டும் என்ற எதிர்ப்பார்ப்புகளும் தொடர்கின்றன.

தற்போது நிலவி வரும் பொருட்களின் விலை ஏற்றம், அத்தியாவசிய பொருட்களின் விநியோகிப்பு தட்டுப்பாட்டு ஆகியவற்றினால் பொது மக்கள் மட்டும் பாதிப்படையவில்லை.

மாறாக, குறு, சிறு மற்றும் நடுத்தர வர்த்தகர்களும் பொருளாதார அடிப்படையில் சிரமத்தை எதிர்நோக்கி வருகின்றனர்.

சில வர்த்தகர்களுக்கு ஒதுக்கீடு செய்யப்பட்ட உதவித் தொகைகள் சென்றடையவில்லை என்ற குற்றச்சாட்டும் மக்கள் மத்தியில் எழுந்துள்ளது.

இதனைக் கருத்தில் கொண்டு, இந்திய வர்த்தகர்களின் மேம்பாட்டில் அரசாங்கம் கவனம் செலுத்துவதோடு மட்டுமல்லாது அவர்களுக்கு வழங்கப்படும் ஒதுக்கீடுகள் தேவைகளை பூர்த்தி செய்வதை உறுதிச் செய்ய வேண்டும் என்று மலேசிய அனைத்துலக வர்த்தக மன்றத்தின் தலைவர் டத்தோ ஶ்ரீ முஹமட் இக்பால் ராவுத்தர் தெரிவித்தார்.

குறு, சிறு மற்றும் நடுத்தர வர்த்தகர்களுக்கான நிதி ஒதுக்கீடு மீது அதிக எதிர்ப்பார்ப்புகள் இருந்தாலும், அவர்கள் பொருளாதாரத்தில் தொடர்ந்து மிளிர்வதற்கு பயிற்சிகள் வழங்கப்பட வேண்டும் என்று கோலாலம்பூர் மற்றும் சிலாங்கூர் இந்திய வர்த்தக தொழில்துறை சம்மேளனம் K-L-S-I-C-C-I கேட்டுக் கொண்டுள்ளது.

கொவிட்-19 காலக்கட்டத்தில் பாதிக்கப்பட்டு, மீண்டும் வர்த்தகத்தை தொடங்கியிருக்கும் வர்த்தகர்களுக்கு அரசாங்கத்தின் ஒத்துழைப்பு மிக அவசியம் என்று அதன் தலைவர் நிவாஸ் ராகவன் தெரிவித்தார்.

எனவே, குறு, சிறு மற்றும் நடுத்தர வர்த்தகர்களுக்கு அரசாங்கம் இன்னும் உதவித் தொகைகளையும் சலுகைகளையும் வழங்க வேண்டும் என்று அவர்கள் எதிர்ப்பார்க்கின்றார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ) 502

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

இரண்டாவது முறையாக நம்பிக்கை குழுமத்தின் மாபெரும் விருதளிப்பு விழா

11/10/2023 08:14 PM

கோலாலம்பூர், 11 அக்டோபர்  (பெர்னாமா)
 -- மலேசியாவில் 25 ஆண்டுகளாக செயல்பட்டு வரும் நம்பிக்கை' குழுமத்தின் இரண்டாவது விருதளிப்பு விழா.

2023-ஆம் ஆண்டிற்கான “நம்பிக்கை வர்த்தக விருதுகள்” மற்றும் "நம்பிக்கை நட்சத்திர விருதுகள்" என்று இரண்டு நாட்களுக்கு பிரமாண்டமான முறையில் இந்த விருதளிப்பு விழா நடைபெறும்.

வரும் அக்டோபர் 26-ஆம் தேதி, கோலாலம்பூர், பேங்க் ரக்யாட் கட்டடத்தின், துன் அப்துல் ரசாக் மண்டபத்தில் இரவு 7.30 மணிக்கு நடைபெறும் "நம்பிக்கை வர்த்தக விருது" விழாவில், 30 பேருக்கு விருதுகள் வழங்கப்படும்.

இந்தியர்களின் அடையாளம் தொடர்ந்து நாட்டில் நிலைத்திருப்பதற்கு பாடுபட்ட தொழில் முனைவோர்கள், முதல் முறையாக இந்த விருதளிப்பு நிகழ்ச்சியில் கெளரவிக்கப்படுவார்கள்.

அனைத்து துறையைச் சார்ந்த வர்த்தகர்களுக்கும் விருதுகள் வழங்கப்படும்.

மறுநாள், அக்டோபர் 27-ஆம் தேதி இரண்டாவது முறையாக நடைபெறும் "நம்பிக்கை நட்சத்திர விருது" விழாவில், இந்திய சமுதாயத்தின் மேம்பாட்டிற்காக தொடர்ந்து பாடுபடும் முன்னோடிகள், சாதனையாளர்கள், கலை மற்றும் சமூக ஊடக கலைஞர்கள் உள்ளடக்கி, 35 பேர் கெளரவிக்கப்படுவார்கள்.

ஒரு தனிநபரின் உழைப்பிற்கு அங்கீகாரம் வழங்கப்பட வேண்டும் என்பதை கருத்தில் கொண்டு நம்பிக்கை' குழுமம் இந்த விருதளிப்பு நிகழ்ச்சிகளை நடத்தி வருவதாக நம்பிக்கை குழுமத்தின் தோற்றுநரும் தலைவருமான டத்தோ ஶ்ரீ முஹமட் இக்பால் ராவுத்தர் தெரிவித்தார்.

'''வர்த்தகத் துறையில் ஒருவரின் ஆற்றலை வைத்து இந்த விருதை நாங்கள் வழங்குகின்றோம். அதே போன்று, சமூக ஊடகம் மற்றும் கலைத் துறையைச் சார்ந்தவர்களுக்கு இந்த விருதை வழங்குகின்றோம்,'' என்றார் அவர்.

இதனிடையே, கலை, சமூக ஊடகம் சார்ந்த 18 விருதுகளுக்கு, மக்களின் வாக்குகளின் அடிப்படையில் தேர்வுகள் நடைபெறும்.

ஒவ்வொரு பிரிவுகளில் ஐந்து பேர் வேட்பாளர்களாகவும், அவர்களில் மக்களின் மகத்தான ஆதரவுடன் அதிக வாக்குகளை பெற்ற நபருக்கு விருது வழங்கப்படும்

awards.nambikkai.com.my என்ற அகப்பக்கத்தில் அக்டோபர் 14-ஆம் தேதி தொடங்கி அக்டோபர் 24-ஆம் தேதி வரை வாக்களிக்கலாம்.என்று நம்பிக்கை குழுமத்தின் தலைமை மேலாளர் தயாளன் சண்முகம் தெரிவித்தார்.

இந்த ஆண்டு தமிழ்நாட்டிற்கான கலைத்துறை விருதுகளும் அறிமுகப்படுத்தப்பட்டுள்ள நிலையில், இதில் வாழ்நாள் சாதனையாளர் விருதும் அடங்கும்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ) 502

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

பேருந்து சேவையை அறிமுகப்படுத்த அரசாங்கம் ஆராய்வு

11/10/2023 08:14 PM

கோலாலம்பூர், 11 அக்டோபர் (பெர்னாமா) --
கோரிக்கை அல்லது DEMAND RESPONSIVE TRANSIT அடிப்படையில் பேருந்து சேவையை அறிமுகப்படுத்த அரசாங்கம் ஆராய்ந்து வருகிறது.

தரை வழியான பொது போக்குவரத்து சேவைகளின் இணைப்பை குறிப்பாக குடியிருப்பு பகுதிகள் மற்றும் வேலை இடங்களுடன் ரயில் நிலையங்களை இணைக்கும், மேம்பாட்டை இத்திட்டம் நோக்கமாக கொண்டுள்ளதாக போக்குவரத்து அமைச்சர் அந்தோணி லோக் தெரிவித்தார்.

''இந்நாட்டில் பொதுப் போக்குவரத்தின் செயல்திறன் வளர்ந்த நாடுகளுடன் ஒப்பிடும் வகையில் நல்ல நிலையை எட்டுவதை உறுதி செய்வதற்காக, அதன் சேவைகளை இலக்கவியல் மயமாக்குவதன் மூலம் நாட்டின் பொதுப் போக்குவரத்து அமைப்பை ஒழுங்குபடுத்துவதற்கும் கண்காணிப்பதற்கும் பொறுப்பான முகமைகளாக மூன்று நிறுவனங்களை அரசு தொடர்ந்து மேம்படுத்தி வலுப்படுத்தும். தற்போதைய தேவைகள் மற்றும் அவர்களுக்கு வழங்கப்பட்டுள்ள பங்கு ஆகியவற்றுடன் பொருத்தமான நிறுவன கட்டமைப்பை மேம்படுத்தவும் இது துணைப் புரியும்,'' என்றார் அவர்

மாநகரங்கள் மட்டுமின்றி சிறு ரக பட்டணங்கள் மற்றும் கிராமப்புறங்களில் பொதுப் போக்குவரத்தை ஒருங்கிணைக்க அமைச்சின் திட்டமிடல் மிகவும் நேர்த்தியாகவும் திறன்மிக்கதாகவும் உள்ளதா என்று பெக்கான் நாடாளுமன்ற உறுப்பினர் டத்தோ ஶ்ரீ ஷெட் முஹ்மட் ஃபூஸி ஷெட் அலி இன்று மக்களவையில் எழுப்பிய கேள்விக்கு பதிலளிக்கும் போது அந்தோணி லோக் அவ்வாறு கூறினார்.

இதனிடையே, கிள்ளான் பள்ளத்தாக்கு உள்ளிட்ட நாடு முழுவதும் உள்ள பல பகுதிகளில் வேலைக்கு செல்வது அல்லது தங்களின் தினசரி நடவடிக்கைகளை மேற்கொள்ள ரயில் மற்றும் பேருந்து சேவைகள் போன்ற தரைப் போக்குவரத்துகள் முக்கியப் பங்காற்றுவதாகவும் அவர் விவரித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

OP Vulture நடவடிக்கையின் வழி 898 பேர் கைது

Datuk Seri Dr Shamsul Anuar Nasarah

11/10/2023 08:18 PM

கோலாலம்பூர், 11 அக்டோபர் (பெர்னாமா) --
 இவ்வாண்டு ஜனவரி முதல் ஆகஸ்ட் வரையில் நடத்தப்பட்ட Op Vulture நடவடிக்கையின் வழி ஆலோங் எனப்படும் சட்டவிரோதக் கடன் வழங்கும் கும்பலில் ஈடுபட்ட 898 பேர் கைது செய்யப்பட்ட வேளையில் 196 பேர் நீதிமன்றத்தில் குற்றம் சாட்டப்பட்டுள்ளனர்.

அக்காலக்கட்டத்தின்போது, Op Vulture-இன் கீழ், 734 சோதனை நடவடிக்கைகள் மேற்கொள்ளப்பட்டதாக உள்துறை துணை அமைச்சர் டத்தோ ஸ்ரீ டாக்டர் ஷம்சுல் அனுவார் நசாரா கூறினார்.

"ஆ லோங்கின் செயல்பாடுகளை எதிர்த்துப் போராடுவதற்கும் கட்டுப்படுத்துவதற்கும்,  அரச மலேசிய போலீஸ் படை தக்க நடவடிக்கை எடுத்துள்ளது. அவற்றுள், Op Vulture செயல்பாட்டின் மூலம் சட்டவிரோதமாகக் கடன் வழங்கும் கும்பலை முறியடிப்பதற்குத் தொடர்ந்து நடவடிக்கைகளை மேற்கொண்டு வருவதும் அடங்கும். சட்டவிரோதமாகக் கடன் வழங்கும் நடவடிக்கைகளான கடன் வசூலிப்பு, துண்டு பிரசுர விநியோகம், சுவரொட்டி, கடன் அட்டை அல்லது பணக் கடன் விளம்பரங்கள் தொடர்பான பதாகைகள் போன்றவற்றில் ஈடுபடுபவர்களை ஒட்டு மொத்தமாகத் துடைத்தொழிப்பதே இச்செயல் திட்டத்தின் முக்கிய நோக்கமாகும்," என்றார் அவர்.

சட்டவிரோத நோக்கங்களுக்காக மற்ற நபர்களுக்கு அட்டைகள் மற்றும் வங்கி கணக்குகளை வழங்கும் நபர்கள் மீதும் நடவடிக்கை எடுக்கப்பட்டது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


உலகம்

நான்காவது நாளாக தொடரும் ஹமாஸ் - இஸ்ரேல் போர்

11/10/2023 08:21 PM

காஸா, 11 அக்டோபர்  (பெர்னாமா)
-- பாலஸ்தீன அமைப்பான ஹமாஸ் மற்றும் இஸ்ரேல் இடையே மூண்டுள்ள கடுமையான போர், நான்காவது நாளாக தொடர்கிறது.

இன்று காஸாவில் உள்ள இஸ்லாமிய பல்கலைக்கழகத்தில், இஸ்ரேல் வான்வழித் தாக்குதலை நடத்தியது.

கடந்த அக்டோபர் 7-ஆம் தேதி சனிக்கிழமை, இஸ்ரேலின் வரலாற்றில் மிகக் கொடூரமான தாக்குதலை, ஹமாஸ் தொடங்கியது.

காஸா மீதான வான்வழித் தாக்குதல்களுக்கு இஸ்ரேல் பதிலடி கொடுக்கும் விதமாக அங்குள்ள முழு மாவட்டங்களையும், வான்வழித் தாக்குதல் மூலம் அழித்துள்ளதோடு, தரைவழித் தாக்குதலுக்கும் தயாராகி வருகிறது.

இதனிடையே, கூட்ட நெரிசல் மிகுந்த கடலோரப் பகுதியில் குறைந்தது 900 பேர் கொல்லப்பட்டதாகவும், 4,600 பேர் காயமடைந்ததாகவும் காஸா சுகாதார அமைச்சு கூறியுள்ளது.

அதேவேளையில், இஸ்ரேலில் உயிரிழந்தவர்களின் எண்ணிக்கை 1,200-ஐ எட்டியுள்ளதாகவும், 2,700-க்கும் மேற்பட்டோர் காயமடைந்துள்ளதாகவும் அதன் ராணுவம் தகவல் தெரிவித்துள்ளது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ) 502

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


உலகம்

நிலநடுக்கங்களினால் பாதிக்கப்பட்டவர்கள் மருத்துவமனைகளில் அலை மோதல்

11/10/2023 08:25 PM

காபூல், 11 அக்டோபர்  (பெர்னாமா)
-- கடந்த சனிக்கிழமை மேற்கு ஆப்கானிஸ்தானில் நிகழ்ந்த இரு சக்தி வாய்ந்த நிலநடுக்கங்களினால் பாதிக்கப்பட்ட மக்கள், சிகிச்சைப் பெறுவதற்காக அங்குள்ள மருத்துவமனைகளில் அலை மோதுகின்றனர்.

ரிக்டர் அளவைக் கருவியில் 6.2-ஆக பதிவாகிய அந்த மோசமான நிலநடுக்கங்களினால் இதுவரை 4,000-கும் அதிகமானோர் உயிரிழந்துள்ளனர்.

ஹெரட் மாகாணத்தில் மட்டும் எண்ணில் அடங்கா வீடுகளும் சேதமடைந்தன.

தேடி மீட்கும் பணிகள் தொடர்ந்து நடைபெற்று வருவதால் இதில் உயிரிழந்தவர்களின் எண்ணிக்கை அதிகரிக்கும் என்றும் அஞ்சப்படுகிறது.

தற்போது சுமார் 250 பாதிக்கப்பட்ட மக்கள் கூடாரங்களில் தங்க வைக்கப்பட்டுள்ளனர்.

மருத்துவமனைகளில் மக்கள் கூட்டம் நிரம்பி வழிவதால், அங்கு மருத்துவ உபகரணங்கள், மருத்துவப் பணியாளர்களில் பற்றாக்குறை நிலவுவதோடு நெரிசலும் ஏற்பட்டுள்ளது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ) 502

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

குப்பைகள், புழுக்களுக்கிடையே உணவுக் கடை - எங்கள் வேதனைக் குரல் அரசாங்கத்தின் காதில் விழாதா?

11/10/2023 08:46 PM

பந்தாய் டாலாம், 11 அக்டோபர் (பெர்னாமா)
 -- அருகிலேயே குப்பைத் தொட்டிகள்; அதனால் மொய்க்கும் பெரிய வகை ஈக்கள்; தினமும் குப்பைகளை துப்புரவுப் படுத்ததால் கடைகளைச் சுற்றி படையெடுக்கும் புழுக்கள்.

இந்த நரக வேதனையைச் சுமந்துக் கொண்டு நாள்தோறும் நட்டத்திலேயே தாம் வியாபாரம் செய்து வருவதாக வேதனை மல்கக் கூறினார் பந்தாய் டாலாம், டத்தாரான் ஶ்ரீ அங்காசா ஜெயா, மேடான் செலேராவில் உணவுக் கடை நடத்தி வரும் மாரியம்மாள் முத்துக்கமோர்.

இக்குடியிருப்புப் பகுதியில் கடந்த மூன்று ஆண்டுகளாக தொடர் கதையாக நீடித்து வரும் குப்பைக்கூள பிரச்சனை குறித்து பலமுறை புகார் அளித்திருந்தும் இதுவரை எந்த தரப்பினரும் அதற்கான உரிய தீர்வை காணவில்லை என்றும் அவர் வருந்துகிறார்.

பிரேத்தியேக குப்பைக் கொட்டும் இடம் அமைக்கப்பட்டிருந்தாலும் அருகில் உள்ள அடுக்குமாடி குடியிருப்புப் பகுதியில் வசிப்பவர்களும் அங்குள்ள வங்காளதேசிகளும் பொறுப்பின்றி அவ்விடத்தில் குப்பைகளைக் கொட்டுவதாக மாரியம்மாள் தெரிவித்தார்.

அதுமட்டுமின்றி, அருகில் உள்ள சந்தையிலிருந்து மீன் மற்றும் கோழி கழிவுகளும் அங்குக் கொட்டப்படுவதால் அதீத துர்நாற்றம் வீசுவதாக அவர் குறைப்பட்டுக் கொண்டார்.

''ஜூலை மாதமே நாங்கள் இது குறித்து புகார் அளித்து விட்டோம். ஆனால், நடவடிக்கை எடுக்கப்படவில்லை. கெட்டுப்போன மீன், கோழிகளை ஒழுங்கான முறையில் கட்டி வீசாததாலும் அங்கும் துர்நாற்றம் வீசுகிறது,'' என்றார் அவர்.

இதனால், வாடிக்கையாளர்களும் தமது உணவுக் கடைக்கு வரத் தயங்குவதாக மாரியம்மாள் கூறினார்.

இது தொடர்பில், கோலாலம்பூர் மாநகராண்மைக் கழகம், டி.பி.கே.எல்-இடம் பல முறை புகாரளித்தும் கூட, எந்தவொரு நடவடிக்கையும் மேற்கொள்ளப்படாதது வருத்தமளிப்பதாக அவர் குறிப்பிட்டார்.

''கடைக்கு வாடிக்கையாளர்கள் வருவதே குறைந்து விட்டது. சுத்தம் இல்லை என்றும், துர்நாற்றம் வீசுதாகவும் அவர்கள் இன்கு வர மறுக்கிறார்கள். எனக்கு இதனால் பெரும் சிரமம் ஏற்படுகிறது,'' என்று அவர் வருத்தம் தெரிவித்தார்.

எனவே, சுகாதாரோ அமைச்சு அல்லது சம்பந்தப்பட்ட எந்தத் தரப்பினராக இருந்தாலும் இதற்கு உடனடி தீர்வுக் காண வேண்டும் என்பது கடந்த 25 ஆண்டுகளாக அங்கு வியாபாரத்தில் ஈடுபட்டு வரும் மாரியம்மாளின் வேண்டுகோளாகவும் உள்ளது.

-- பெர்னாமா

[பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)]

தொடர்புடைய செய்திகள்

பெர்னாமாவின் புதிய தலைமை நிர்வாக அதிகாரியாக ஜமாலுடின் நியமனம்

வெடிகுண்டு அச்சுறுத்தல் அழைப்பை பெற்ற இடங்களை மந்திரி புசார் பார்வையிட்டார்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

பினாங்கில் புகைமூட்டம்; வெளியில் இருந்து வரும் காற்றே காரணம்

11/10/2023 10:27 PM

ஜார்ஜ்டவுன், 11 அக்டோபர் (பெர்னாமா) --
பினாங்கு மாநிலத்தை சூழ்ந்திருக்கும் புகைமூட்டம், வெளியில் இருந்து வரும் காற்றானது , தூய்மைக்கேடான காற்றை மாநிலத்திற்கு கொண்டு வருகிறது

மாறாக, திறந்த வெளியில் மேற்கொள்ளப்பட்டும் எரிப்பு நடடிக்கைகள் அல்ல என்று பினாங்கு சுற்றுச்சூழல் துறையின் இயக்குநர் நோராசிஸி அடினான் கூறியுள்ளார்.

வாகனங்களின் புகை மற்றும் தொழிற்சாலைப் பகுதிகளால் தினசரி வெளியேறும் காற்றுத் தூய்மைக்கேட்டினால், இந்த  புகைமூட்டமான அதிகரித்து வருவதாக அவர் தெரிவித்துள்ளார்.

செபராங் பிறை, மற்றும் செபராங் ஜெயா ஆகிய பகுதிகளில் காற்றின் தரக் கண்காணிப்பு நிலையங்கள் பொதுவாக ஒப்பீட்டளவில் அதிக அளவைப் பதிவு செய்வதாக  நோராசிஸி கூறினார்.

புதன்கிழமை செபராங் பிறையில், நிகழ்ச்சி ஒன்றில் கலந்துகொண்டபோது ஊடகவியலாளர்கள் சந்திப்பில் அவர் அவ்வாறு குறிப்பிட்டார்.

புகைமூட்ட பிரச்சனை எல்லைத் தாண்டிய பிரச்சனை என்றும், தூய்மைக் கேடானா  காற்றை பினாங்கிற்குள் நுழைவதை தங்கள் தரப்பு தடுக்க முடியாது என்றும் நோராசிஸி வலியுறுத்தினார்.

இருப்பினும், நிலைமை மோசமடைவதைத் தடுக்க உள்கட்டுப்பாட்டு நடவடிக்கைகள் எடுக்கப்படுவது அவசியம் என்றும் அவர் வலியுறுத்தினார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

தொடர்புடைய செய்திகள்

எல்லை கடந்த புகைமூட்டப் பிரச்சனை: இருதரப்பு ஒத்துழைப்புக் குறித்து இந்தோனேசியாவிடம் இருந்து பதில் இல்லை

காடு, மண் எரிப்பதால் வெளியேறும் புகை பரவலாகப் பரவும் சாத்தியம் - இந்தோனேசிய அதிபர்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

உணவில் நச்சு காரணமாக துணைப் பிரதமர் மருத்துமனையில் அனுமதி

11/10/2023 10:45 PM

கோலாலம்பூர், 11 அக்டோபர் (பெர்னாமா) --
நேற்றிரவு உணவு நச்சுத்தன்மையால் ஏற்பட்ட நீர்ச்சத்து குறைபாடு காரணமாக துணைப் பிரதமர் டத்தோ ஸ்ரீ ஃபாடில்லா யூசோப் மருத்துவமனையில் அனுமதிக்கப்பட்டுள்ளதாக அவரின் ஊடகத் தொடர்பாளர் மிசியா தைப்  தெரிவித்தார்.

இருப்பினும், மருத்துவமனையின் பெயர் அல்லது இருப்பிடத்தை அவர் வெளியிடவில்லை.

மருத்துவர்களின் ஆலோசனையின் பேரில் சம்பந்தப்பட்ட மருத்துவமனையில் அனுமதிக்கப்பட்டுள்ள அவர் எப்போது வீடு திரும்புவார் என்ற தகவல் இன்னும் கிடைக்கப்பெறவில்லை.

மருத்துவமனையில் அனுமதிக்கப்பட்டவாறே சில முக்கிய சந்திப்புகளையும் இயங்கலை வாயிலாக அவர் மேற்கொண்டிருந்தார் என்பது குறிப்பிடத்தக்கது

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

இந்தோனேசிய பணிப்பெண்களை பணியமர்த்தும் செலவைக் குறைக்க மனிதவள அமைச்சு ஆய்வு

V. Sivakumar

11/10/2023 10:31 PM

கோலாலம்பூர், 11 அக்டோபர் (பெர்னாமா) --
இந்தோனேசிய வீட்டுப் பணியாளர்களை நாட்டிற்கு அழைத்து வருவதற்கான செலவைக் குறைப்பதற்கான சாத்தியக்கூறுகளை மனிதவள அமைச்சு ஆய்வு செய்து வருகிறது.

வீட்டுப் பணிப்பெண்ணுக்கு 15,000 ரிங்கிட் அதிக விலை கொடுப்பது ஒரு சவால் என்பதை மனிதவள வி.சிவகுமார்,  ஒப்புக்கொண்டதுடன், இந்தோனேசிய அரசாங்கத்துடன் வீட்டுப் பணியாளர்கள் குறித்த பேச்சுவார்த்தைகள் இன்னும் ஒரு பணிக்குழு மூலம் நடந்து வருவதாகவும் கூறினார்.

''இந்தச் சிக்கலைத் தீர்ப்பதற்கான விவாதங்களில் நாங்கள் இன்னும் கலந்தாலோசித்து வருகிறோம். அதேவேளையில் அதற்கான செலவுகளும் ஆராயப்பட்டு வருகிறது.மலேசியா மற்றும் இந்தோனேசியாவை உள்ளடக்கிய செயற்குழு இன்னும் இதைப் பற்றி விவாதித்து செலவைக் குறைக்க முயற்சிக்கிறது,'' என்று அவர் குறிப்பிட்டார்.

இன்று இங்கு சமூக பாதுகாப்பு அமைப்பு ஏற்பாடு செய்திருந்த அனைத்துலக பொது வேலைவாய்ப்பு மன்றம் 2023-ஐத் தொடங்கி வைத்து உரையாற்றியபோது அவர் அவ்வாறு கூறினார்.

இந்தோனேசிய அரசாங்கம் தனது குடிமக்களை மலேசியாவில் பணிக்கு அனுப்புவதை தற்காலிகமாக முடக்க திட்டமிட்டு வருவதாகக் கூறப்பட்டதற்கு, சிவகுமார் அவர்கள் இந்த விஷயத்தில் எந்த கருத்தையும் பெறவில்லை என்றும் கூறினார்.

இந்தோனேசிய வீட்டுப் பணியாளர்களை ஆட்சேர்ப்பு செய்வது தொடர்பான எந்தவொரு முன்னேற்றமும் பகிரங்கப்படுத்தப்படும் என்றும் அவர் கூறினார். இந்த விவகாரம் தொடர்பாக இந்தோனேசியாவிடம் இருந்து எனக்கு எந்த கருத்தும் வரவில்லை. இதுவரை அந்த நிலையே உள்ளது. ஆனால் ஏதேனும் முன்னேற்றங்கள் இருந்தால், நான் ஒரு அறிக்கையை வெளியிடுவேன்.

கடந்த ஆண்டில் இந்த வீட்டு உதவியாளர்கள் சம்பந்தப்பட்ட 81,129 விண்ணப்பங்களில் 4,400 விண்ணப்பங்கள் மட்டுமே மலேசியாவால் அங்கீகரிக்கப்பட்டுள்ளன.

அங்கீகரிக்கப்பட்ட மொத்த விண்ணப்பங்களில், சுமார் 2,300 பேர் தற்போது நாட்டில் வேலை செய்து வருகின்றனர் என்று அமைச்சர் தெரிவித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

கெமாமான் இடைத்தேர்தல்; எஸ்பிஆர் சிறப்பு கூட்டம்

Datuk Indera Ikmalrudin Ishak

11/10/2023 10:35 PM

கோலாலம்பூர், 11 அக்டோபர் (பெர்னாமா) --
திரெங்கானு, கெமாமான் நாடாளுமன்றத் தொகுதி இடைத்தேர்தல் குறித்து, தேர்தல் ஆணையம், எஸ்பிஆர், வரும் அக்டோபர் 17-ஆம் தேதி சிறப்பு கூட்டத்தை நடத்தவிருக்கிறது.

கடந்த ஆண்டு நவம்பர் 19-ஆம் தேதி நடைபெற்ற 15வது பொதுத் தேர்தலில் பெற்ற P040 கெமாமான் நாடாளுமன்றத் தொகுதியின் முடிவு ரத்து செய்யப்பட்ட மனு முடிவைத் தொடர்ந்து, தேர்தல் நீதிபதியிடம் இருந்து அறிக்கையை தமது தரப்பு பெற்றதாக எஸ்பிஆர்  செயலாளர் டத்தோ இக்மால்ருடின் இஷாக் கூறினார்.

14 நாள் மேல்முறையீட்டுக் காலம் முடியும் வரையில், அந்த தீர்ப்புக்கு எதிராக மேல்முறையீட்டு அறிவிக்கை எதுவும் தாக்கல் செய்யப்படவில்லை என்றும் அவர் குறிப்பிட்டார்.

எஸ்பிஆர் தலைவர் டான் ஸ்ரீ அப்துல் கானி சாலே தலைமையில் நடைபெறும் இந்த சிறப்புக் கூட்டத்தில், வேட்புமனுத் தாக்கல், வாக்களிப்பு தினம் மற்றும் வாக்காளர் பதிவு போன்ற முக்கிய தேதிகள் குறித்து விவாதிக்கப்படும்.

அதன் பின்னர், சிறப்பு செய்தியாளர் சந்திப்பும் நடத்தப்படும் என்றும் இக்மால்ருடின் தெரிவித்தார்.

மனுதாரரான வாக்காளர், வான் முகமட் ஹிஷாம் வான் அப்துல் ஜாலில், அந்த பொதுத் தேர்தலின்போது, வாக்காளர்களை கவரும் நோக்கில் ஊழல் நடந்துள்ளது என்பதை நிரூபிப்பதில் வெற்றி பெற்றதைத் தொடர்ந்து,  பாஸ் கட்சியின் சே அலியாஸ் ஹமீட்டின் வெற்றியை, திரெங்கானு தேர்தல் நீதிமன்றம் கடந்த செப்டம்பர் 26-ஆம் தேது ரத்து செய்தது.

கட்சியின் வெற்றியை ரத்து செய்த, அந்த மனுவின் முடிவை எதிர்த்து மேல்முறையீடு செய்யப்போவதில்லை என்று கடந்த அக்டோபர் மூன்றாம் தேதி பாஸ் முடிவு செய்தது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

காஸாவிலிருந்து மலேசியர்களை வெளியேற்றும் பணி - விஸ்மா புத்ரா ஒருங்கிணைப்பு

12/10/2023 07:25 PM

கோலாலம்பூர், 12 அக்டோபர்  (பெர்னாமா)
-- போர் மூண்டிருக்கும் பாலஸ்தீனத்தின் காஸா பகுதியில் இருக்கும் மலேசியர்களை பத்திரமாக வெளியேற்றும் முயற்சிகளை விஸ்மா புத்ரா ஒருங்கிணைத்து வருகிறது.

மலேசியா தற்போது மேற்கொண்டு வரும் முயற்சிகளில் அங்குள்ள பிலிப்பைன்ஸ் தூதரகத்தின் ஒத்துழைப்பைப் பெறுவதும் அடங்கும் என்று வெளியுறவு அமைச்சர் டத்தோ ஶ்ரீ டாக்டர் ஸம்ரி அப்துல் காடிர் கூறினார்.

அக்டோபர் 7 தொடங்கி, இஸ்ரேலுக்கும், பாலஸ்தீனத்துக்கும் இடையே நடக்கின்ற தாக்குதலில், தற்போது மேற்கு கரையில் இருக்கும் மலேசியப் பெண்ணை வெளியேற்றும் பணியில் வெளியுறவு ஈடுப்பட்டுள்ளதாக அவர் தெரிவித்தார்.

"கோத்தா பாருவைச் சேர்ந்த அவர் பாலஸ்தீனியரை மணந்து கொண்டார். தற்போது அவர்கள் பாதுகாப்பான இடத்தில் இருப்பதோடு, டாக்டர் நூருல் அயின் அங்கிருந்து வெளியேற்றும் முயற்சிகளை நாங்கள் செய்து கொண்டிருக்கிறோம். அவர்களுடன் இணைந்து, அப்பகுதியில் இருக்கும் எட்டு இந்தோனேசிய மக்களையும் வெளியேற்ற பிலிப்பைன்ஸ் தூதரகத்தின் ஒத்துழைப்பையும் பெற்றுள்ளோம்," என்றார் அவர்.

இதனிடையே, பாலஸ்தீனத்தில் இருக்கும் இதர மலேசியர்களின் நிலையயும் விஸ்மா புத்ரா கண்காணித்து வருவதாக டாக்டர் ஸம்ரி கூறினார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ) 502

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

புகைமூட்டத்தை ஏற்படுத்தும் நாடுகளுக்கு எதிராக நடவடிக்கை

12/10/2023 07:25 PM

கோலாலம்பூர், 12 அக்டோபர் (பெர்னாமா)
 -- புகைமூட்டத்திற்கு காரணமான நாடுகளுக்கு எதிராக தண்டனை நடவடிக்கையை மேற்கொள்வதற்கு ஏதுவாக, 1991-ஆம் ஆண்டு அமெரிக்க-கனடா காற்றுத் தர ஒப்பந்த மாதிரியை நடைமுறைப்படுத்துவதை மலேசியா பரிசீலிப்பதற்கான தருணம் வந்துவிட்டது.

எல்லைத் தாண்டிய புகைமூட்டம் தொடர்பான ஆசியான் ஒப்பந்தத்தை மலேசியா பின்பற்றினால் மட்டும், எல்லை தாண்டிய புகைமூட்டப் பிரச்சனையைக் களைய முடியாது என்று இயற்கை வளம், சுற்றுச்சூழல் மற்றும் பருவநிலை மாற்ற அமைச்சர் நிக் நஸ்மி நிக் அஹ்மாட் தெரிவித்தார்.

"நாம் மற்றொரு நிலைக்குச் செல்ல வேண்டும். 1991-ஆம் ஆண்டு கனடா-அமெரிக்க காற்றுத் தர ஒப்பந்தம் அல்லது கனடா-அமெரிக்க அமில மழை ஒப்பந்தத்தை நாம் பரிசீலிக்க வேண்டும். ஏனெனில், தற்போது ஆசியான் ஒப்பந்தத்தின் கீழ் எல்லைத் தாண்டிய புகைமூட்டத்திற்கு காரணமான நிறுவனங்கள் அல்லது நாடுகளுக்கு எதிராக எந்த தண்டனை நடவடிக்கையும் எடுக்க முடியாது," என்றார் அவர்.

சிங்கப்பூரில் செயல்படாத அல்லது பதிவு செய்யப்படாத நிறுவனங்கள் உட்பட, சிங்கப்பூரில் புகைமூட்ட பிரச்சனைகளை ஏற்படுத்தும் நிறுவனங்களுக்கு எதிராக நடவடிக்கை எடுக்க நாட்டிற்கு அதிகாரம் அளிக்கும் 2014-ஆம் ஆண்டு எல்லை தாண்டிய புகைமூட்ட சட்டத்தை இயற்றியிருக்கும் சிங்கப்பூரின் நடவடிக்கையை, நிக் நஸ்மி உதாரணமாக சுட்டிக் காட்டினார்.

எல்லை தாண்டிய புகைமூட்டத்திற்குக் காரணமான நிறுவனங்கள் அல்லது நாடுகளுக்கு எதிராக எந்த குறிப்பிட்ட சட்டத்தையும் அமல்படுத்த முடியாத நிலையில், மலேசியா அரசதந்திர அணுகுமுறையைக் கையாண்டு வருவதகாவும் அவர் குறிப்பிட்டார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

பிறரின் உரிமைகளையோ சட்டத்தையோ மீறும் செய்திகளை ஊடகவியலாளர்கள் வெளியிடக் கூடாது

Teo Nie Ching

12/10/2023 06:21 PM

கோலாலம்பூர், 12 அக்டோபர் (பெர்னாமா)
-- செய்தி மற்றும் தகவல்களை வெளியிடுவதில் ஊடகவியலாளர்கள் பொறுப்புணர்வுடன் செயல்படுவதே, ஊடக சுதந்திர கோட்பாட்டிற்கு தேவையானது.

பிறரின் உரிமைகளையோ அல்லது சட்டத்தையோ மீறும் செய்திகளை வெளியிடக் கூடாது.

அவ்வாறு செய்வதன் வழி, ஊடகங்கள் சட்ட நடவடிக்கையை எதிர்கொள்ள நேரிடும் என்பதால் அதனை தவிர்க்க வேண்டும் என்று தொடர்பு மற்றும் இலக்கவியல் துணையமைச்சர் தியோ நி சிங் தெரிவித்தார்.

மலேசிய ஊடகவியலாளர் நெறிமுறைகளுக்கு உட்பட்டு நம்பத்தகுந்த மற்றும் அதிகாரப்பூர்வமான தகவல்களை வெளியிட, ஊடகவியலாளர்கள் சுதந்திர போக்குடன் செயல்பட்டு வருகின்றனர்.

அதேவேளையில், ஊடக நெறிமுறைகளை மீறும் தரப்பினரின் ஊடக அட்டை ரத்து செய்யப்படும் என்று தியோ கூறினார்.

நம்பகமான மற்றும் அதிகாரபூர்வமான தகவல்களை வழங்குவதில் ஊடகவியலாளர்களின் பங்களிப்பை வலுப்படுத்த அமைச்சு மற்றும் அது தொடர்புடைய நிறுவனங்களின் நடவடிக்கைகள் குறித்து லெடாங் நாடாளுமன்ற உறுப்பினர் சைட் இப்ராஹிம் சைட் நோ இன்று மக்களவையில் எழுப்பிய கேள்விக்கு, தியோ அவ்வாறு பதிலளித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

மின்சார வாகனங்களுக்கான மின்னூட்ட தளத்தை சொந்த வீடுகளில் நிறுவ விரும்புவோர் ஊராட்சித் துறையிடம் விண்ணபிக்கலாம்

12/10/2023 06:32 PM

கோலாலம்பூர், 12 அக்டோபர் (பெர்னாமா)
 -- EV எனப்படும் மின்சார வாகனங்களுக்கான மின்னூட்ட தளத்தை சொந்த வீடுகளில் நிறுவ விரும்பும் பொது மக்கள், அதற்கான விண்ணப்பத்தை ஊராட்சி துறையிடம் விண்ணப்பிக்கலாம்.

பாதுகாப்பு நோக்கங்களுக்காக வழிகாட்டுதல்களின்படி அந்த விண்ணப்பங்கள் பரிசீலிக்கப்படும் என்று ஊராட்சித்துறை மேம்பாட்டு அமைச்சர் ஙா கோர் மிங் தெரிவித்தார்.

மின்சார வாகனங்களுக்கான இடம், மின்னூட்ட தளத்தின் அளவு, தீ பாதுகாப்பு மேலாண்மை மற்றும் பயன்பாட்டு நடைமுறை ஆகியவற்றை இந்த வழிகாட்டுதல்கள் உள்ளடக்கியிருப்பதாக ஙா கோர் மிங் விவரித்தார்.

பயனர்களின் பாதுகாப்பை உறுதி செய்வதற்காக தேவைகளுக்கு ஏற்ப மின்னூட்ட தளங்களை நிறுவ இது உதவும் என்றும் அவர் கூறினார்.

"(அடுக்குமாடி குடியிருப்புகளில் அமைப்பது)...இந்த வழிகாட்டுதல்களைப் பெற்ற பிறகு, அமைக்கலாம் (மின்னூட்ட தளம்). இந்த ஈ.வி.யை சாதாரணமாக எடுத்துக்கொள்ள முடியாது. அவை பாதுகாப்பு தரநிலைக்கு இணங்க வேண்டும். எடுத்துக்காட்டாக, டெஸ்லா அதன் மின்னூட்ட தளம் பயன்படுத்தியதில் இருந்து 0 தீ விபத்துகள் ஏற்பட்டதாகக் காட்டியது. அதனால் எந்தப் பிரச்சினையும் இல்லை," என்றார் அவர்.

ஆகஸ்ட் 30-ஆம் தேதி வரை, நாட்டில் மின்சார வாகனங்களுக்கான 1,246 மின்னூட்ட தளங்கள் நிறுவப்பட்டுள்ளன.

அவை வணிக வளாகங்கள், கார் விற்பனை தளங்கள், தங்கும் மற்றும் ஓய்வு விடுதிகளில் செயல்படுகின்றன.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

ஆடம்பரமாக வாழும் போலீசாரரை விசாரிக்க ஜி.ஐ.பி.எஸ்-க்கு பிடிஆர்எம் உத்தரவு

12/10/2023 07:25 PM

கோலாலம்பூர், 12 அக்டோபர் (பெர்னாமா)
 -- அரச மலேசிய போலீஸ் படையில் உள்ள அனைத்து நிலையிலான உறுப்பினர்களும் பதவி வகிப்பவர்களும் தங்களின் அதிகாரத்தை தவறாக பயன்படுத்துவதற்கும் ஊழலில் ஈடுபடுவதற்கும் வாய்ப்புகள் அதிகம்.

ஆகவே, உண்மையான தகுதிக்கு அப்பாற்பட்டு, ஆடம்பரமாக வாழும் போலீஸ் அதிகாரிகள் அல்லது உறுப்பினர்களை விசாரிக்கும்படி, உயர்நெறி மற்றும் தர இணக்கத் துறை,

ஜி.ஐ.பி.எஸ்-க்கு தேசிய போலீஸ் படைத் தலைவர் டான் ஶ்ரீ ரசாருடின் ஹுசேன் உத்தரவிட்டுள்ளார்.

கடத்தல் கும்பலுடன் தொடர்பில் இருப்பதால், ஆடம்பர வாழ்க்கை வாழும் போலீஸ் அதிகாரிகள் மற்றும் உறுப்பினர்களுக்கு புக்கிட் அமான் குற்றப் புலனாய்வுத் துறையின் இயக்குநர், டத்தோ ஶ்ரீ ஷுஹாய்லி முஹ்மட் சையின் விடுத்த எச்சரிக்கை குறித்து ரசாருடின் அவ்வாறு கருத்துரைத்தார்.

இவ்வாண்டு தொடக்கத்தில் இருந்து இதுவரை 90 போலீஸ் அதிகாரிகள் மற்றும் உறுப்பினர்களை மலேசிய ஊழல் தடுப்பு ஆணையம்  கைது செய்துள்ளதாக அவர் குறிப்பிட்டார்.

போலீஸ் படை அதிகாரிகள் மற்றும் உறுப்பினர்களின் மொத்த எண்ணிக்கையுடன் ஒப்பிடும்போது அவ்வெண்ணிக்கை மிகவும் சிறியதாகும்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

1 எம்.டி.பி நிதி தொடர்பாக சிங்கப்பூர் மற்றும் அமெரிக்காவின் அதிகாரிகளிடம் இருந்து சாதகமான முடிவு

Bukit Aman Commercial Crime Investigation Department (JSJK) director Datuk Seri Ramli Mohamed Yoosuf during a press conference before the launch of the JSJK Anti-Scam Kapcai Ride at the Kuala Lumpur Police Training Centre here today.

12/10/2023 06:51 PM

கோலாலம்பூர், 12 அக்டோபர் (பெர்னாமா)
 -- ஒரே மலேசிய மேம்பாட்டு நிறுவனம், 1 எம்.டி.பி நிதி தொடர்பாக அதன் முன்னாள் வழக்கறிஞர் JASMINE LOO AI SWAN-க்கு சொந்தமான, ஒன்பது கோடியே 32 லட்சம் ரிங்கிட் மதிப்புடைய சொத்துகளை மீட்கும் மலேசியாவின் விண்ணபத்திற்கு, சிங்கப்பூர் மற்றும் அமெரிக்காவின் அதிகாரிகளிடம் இருந்து சாதகமான முடிவு கிடைத்துள்ளது.

அந்த சொத்துகள் மலேசியாவிடம் ஒப்படைக்கப்படும் என்று தாம் நம்பிக்கை கொண்டுள்ளதாக புக்கிட் அமானின் வணிகக் குற்றப் புலனாய்வுத் துறை இயக்குநர், டத்தோ ஶ்ரீ ரம்லி முஹமாட் யுசோஃப் தெரிவித்தார்.

ஜாஸ்மின் லூ தரப்பில் இருந்தும் சில சொத்துகள் நாட்டிற்குள் கொண்டு வரப்படும் என்று முஹமாட் யுசோஃப் கூறினார்.

“நாங்கள் காத்திருக்கிறோம். இதுவரை அமெரிக்கா, சிங்கப்பூர் மற்றும் இதர சம்பந்தப்பட்ட அதிகாரிகளுக்குக் கடிதம் எழுதியுள்ளோம். அவர்களிடமிருந்து பதிலுக்காக காத்திருக்கிறோம்,“ என்றார் அவர்.

கோலாலம்பூர், போலிஸ் பயிற்சி மையத்தில் நடைபெற்ற நிகழ்ச்சி ஒன்றில் கலந்து கொண்ட பின்னர், ரம்லி முஹமாட் செய்தியாளர்களிடம் பேசினார்.

1 எம்.டி.பி தொடர்பான தகவல்களைக் கொண்ட நபர் என்று நம்பப்படும் ஜாஸ்மின் லூ அந்நிறுவனத்தின் நிதி மோசடி குறித்து விசாரணை மேற்கொள்ள ஜூலை 7-ஆம் தேதி கைது செய்யப்பட்டார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

வணிகக் குற்றங்கள் எண்ணிக்கை இவ்வாண்டு அதிகரித்துள்ளன

12/10/2023 07:11 PM

கோலாலம்பூர், 12 அக்டோபர் (பெர்னாமா)
 -- கடந்த ஆண்டைக் காட்டிலும், வணிகக் குற்றங்கள் இவ்வாண்டு அதிகரித்துள்ளன.

புக்கிட் அமான் வணிக குற்றப் புலனாய்வுத் துறை, ஜே.எஸ்.ஜே.கே-வின் புள்ளி விவரப்படி, இவ்வாண்டு முதல் ஒன்பது மாதங்களில் 30,992 வணிகக் குற்றங்கள் பதிவாகியுள்ளன.

இந்த எண்ணிக்கை, கடந்த ஆண்டு முழுவதும் பதிவான 30,536 வழக்குகளைக் காட்டிலும் அதிகமானது என்று அதன் புக்கிட் அமான் ஜே.எஸ்.ஜே.கே இயக்குநர் டத்தோ ஸ்ரீ ரம்லி முஹமட் யூசோப் தெரிவித்தார்.

" 2022-ஆம் ஆண்டில் அவை 30,530-ஆக குறைந்தன. மாறாக, 2023-ஆம் ஆண்டில் பொருளாதாரம் மற்றும் பிற கண்ணோட்டத்திலிருந்து பார்க்கும் பொழுது, மீண்டும் அதிகரித்து வருவதைக் காண முடிகின்றது. ஜனவரி முதல் செப்டம்பர் வரை மட்டும் 30,992 அல்லது 31,000 வரை வழக்குகள் அதிகரித்துள்ளதாக கணக்கிட்டுள்ளோம்," என்றார் அவர்.

இன்று, கோலாலம்பூர் போலீஸ் பயிற்சி மையத்தில் Kapcai Ride Anti Scam எனப்படும் வாகன அணிவகுப்பை தொடங்கி வைத்த பின்னர் ரம்லி அவ்வாறு கூறினார்.

இந்த ஆண்டின் முதல் ஒன்பது மாதங்களில் வணிகக் குற்றங்களை உட்படுத்திய இழப்புகள் மட்டும் 160 கோடி ரிங்கிட்டாக பதிவாகியதோடு, மோசடி வழக்குகள் அதிகபட்சமாக 124 கோடி ரிங்கிட்டாக பதிவு செய்யப்பட்டுள்ளது.

நம்பிக்கை மோசடி குற்றங்களினால் 31 கோடியே ஒரு லட்சத்து 80 ஆயிரம் ரிங்கிட் இழப்பும் இணைய மோசடிகளினால் 3 கோடியே 11 லட்சத்து 40 ஆயிரம் ரிங்கிட் இழப்பும் ஏற்பட்டுள்ளதாக அவர் சுட்டிக் காட்டினார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

சட்டவிரோதக் குறியேறிகளின் தொழிலாளர் மறுசீரமைப்புத் திட்டம்

12/10/2023 07:31 PM

புத்ராஜெயா
, 12 அக்டோபர் (பெர்னாமா)
 -- தொழிலாளர் மறுசீரமைப்புத் திட்டம், ஆர்.தி.கே (RTK) 2.0 இன் கீழ், சட்டவிரோத அந்நியத் தொழிலாளர்களின் மறுசீரமைப்புத் திட்டம் 2.0-தில், ஐந்து முக்கிய துறைகளுக்கான தேவைகளை நிரப்புவதற்காக, 7 லட்சத்திற்கும் அதிகமான அந்நிய தொழிலாளர்கள் பதிவு செய்துள்ளனர்.

ஆர்.தி.கே 2.0 திட்டத்தின் வழியாக, இவ்வாண்டு அக்டோபர் மாதம் வரையில், மறுசீரமைப்பு கட்டணம், லெவி, விசா பாஸ் மற்றும் பிற செயல்முறைகளுக்காக, குடிநுழைவுத் துறை, 59 கோடியே 50 லட்சம் ரிங்கிட்டை வசூலித்துள்ளதாக உள்துறை அமைச்சர் டத்தோ ஸ்ரீ சைபுடின் நசுத்தியோன் இஸ்மாயில்கூறினார்.

"இதுவரை தங்கள் ஊழியர்களைப் பதிவு செய்யாத முதலாளிகள் இந்த இரண்டு மாதங்களுக்குள் பதிவு செய்யலாம். ஏற்கனவே, பதிவு செய்தவர்கள் தங்கள் ஊழியர்களை அழைத்து வந்து குடிவரவுத் துறை முகப்பில் சரிபார்ப்பு செய்யலாம்," என்றார் அவர்

மேலும், டிசம்பரில் தொழிலாளர் மறுசீரமைப்புத் திட்டம் ஆர்.தி.கே 2.0 முடிவடைந்தப் பிறகு சட்டவிரோத அந்நியத் தொழிலாளர்கள் பதிவு செய்ய அனுமதிக்கப்பட மாட்டார்கள்.

மாறாக, உள்துறை அமைச்சு ஏற்கனவே பதிவு செய்தவர்களின் சரிபார்ப்புகளை மட்டுமே செயல்படுத்தும் என்று அவர் விளக்கமளித்தார்.

கொவிட்-19 பெருந்தொற்றுக்குப் பிறகு முக்கியமான துறைகளின் தேவைகளைப் பூர்த்தி செய்யவும் பொருளாதாரத்தை உயர்த்தவும் தொழிலாளர் மறுசீரமைப்புத் திட்டம் செயல்படுத்தப்பட்டது.

மற்றொரு நிலவரத்தில், பைத்துல் மஹாபா எனப்படும் குடிநுழைவுத் துறையின் மேற்பார்வையின் கீழ் அந்நிய நாட்டு சிறுவர்களுக்கான இரண்டாவது சிறப்பு தற்காலிக குடியேற்றம் வரும் நவம்பர் மாதம் சபாவில் திறக்கப்படும்.

குடிநுழைவு முகாம்களில் உள்ள குழந்தைகள் பாதுகாப்பாக இருப்பதை உறுதி செய்ய, சம்பந்தப்பட்ட நாடுகளின் தூதரகங்கள் ஆவணப்படுத்தும் செயல்முறை முடியும் வரையில் தற்காலிகமாக தங்கியிருப்பதை உறுதிசெய்ய உள்துறை அமைச்சு மேற்கொண்ட முயற்சி தான் இந்த பைத்துல் மஹாபா ஆகும்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

இன்று முதல் MY AIRLINE விமான சேவை நிறுத்தம்

12/10/2023 07:40 PM

கோலாலம்பூர், 12 அக்டோபர் (பெர்னாமா)
-- நிதி அழுத்தத்தின் காரணத்தினால், MY AIRLINE நிறுவனம், இன்று தொடங்கி மறு அறிவிப்பு வரும் வரை அதன் செயல்பாடுகளை நிறுத்திக் கொண்டுள்ளது.

அவ்விமான நிறுவனத்தின் பங்குதாரர் மறுசீரமைப்பு மற்றும் விமானத்தின் மறு-மூலதனமாக்கல் போன்ற நடவடிக்கைகள் நிலுவையில் உள்ளதால், அம்முடிவு எடுக்கப்பட்டுள்ளது.

விமான சேவை நிறுத்தத்தினால், பயணிகள் எதிர்கொள்ளும் சிரமங்களுக்கும் அசௌகரியத்திற்கும், MY AIRLINE நிறுவனம் மன்னிப்புக் கோருவதாக இன்று வெளியிட்ட ஒர் அறிக்கையில் தெரிவித்துள்ளது.

இதனிடையே, இச்சேவை தற்காலிகமாக நிறுத்தப்படுவதைத் தவிர்க்க அவ்விமான நிறுவனம், பல கூட்டமைப்பு பேச்சுவார்த்தைகளோடு மூலதன உருவாகத்திற்கான வழிகளையும் ஆராய்ந்து வந்தது.

இருப்பினும், கால வரம்பே, அந்த இறுதி முடிவிற்கு காரணம் என்றும் அந்த அறிக்கையில் தெளிவுப்படுத்தப்பட்டிருந்தது.

இருந்தபோதிலும், இந்த முடிவினால் பாதிப்படையும் பயணிகளுக்கு தொடர்ந்து உதவுவதற்கு தமது தரப்பு கடப்பாட்டை கொண்டுள்ளதாகவும் MY AIRLINE கூறியது.

அதேவேளையில், பயண டிக்கெட்டுகளை வாங்கியிருக்கும் பயணிகளும் விமான நிலையம் செல்ல வேண்டாம் என்றும் பிற போக்குவரத்து சேவையை பயன்படுத்தும்படியும் அறிவுறுத்தப்பட்டுள்ளது.

இதனிடையே, MYAirline நிறுவனம் தாங்கள் எதிர்நோக்கியிருக்கும் சிக்கல்களை, மலேசிய விமான சேவை ஆணையம், MAVCOM மூலமாக தங்களிடம் தெரியப்படுத்தினால் மட்டுமே தமது தரப்பு உதவு முடியும் என்று நேற்று போக்குவரத்து அமைச்சர் அந்தோணி லோக் தெரிவித்திருந்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

மறு அறிவிப்பு வரும் வரை MY AIRLINE பயணச் சீட்டு விற்பனை நிறுத்தம்

12/10/2023 07:42 PM

கோலாலம்பூர், 12 அக்டோபர் (பெர்னாமா)
 -- MYAirline விமான நிறுவனத்தின் சேவை திடீர் நிறுத்தம் கண்டுள்ளதைத் தொடர்ந்து, மறு அறிவிப்பு வரும் வரை அனைத்து முன்பதிவு தளங்களிலும் பயணச் சீட்டு விற்பனை மற்றும் முன்பதிவுகளை உடனடியாக நிறுத்தும்படி மலேசிய விமான சேவை ஆணையம், MAVCOM உத்தரவிட்டுள்ளது.

அதேவேளையில், ஏற்கனவே விமான பயணச் சீட்டுகளை வாங்கியவர்களின் பணத்தைத் திரும்ப வழங்குவதற்கு MYAirline நிறுவனம் பொறுப்பேற்க வேண்டும் என்றும் அது வலியுறுத்தியது.

மேலும், பாதிக்கப்பட்ட பயணிகளுக்கு உடனடியாக உதவுமாறும் MAVCOM பணித்துள்ளது.

குறிப்பாக, அதன் செயல்பாடுகள் நிறுத்தம் தொடர்பில் தகவல் ஊடகங்கள் மூலமாக உடனடி அறிவிப்புகளை வெளியிடும்படியும் அறிவுறுத்தியது.

இதனிடையே, இன்று அக்டோபர் 12-ஆம் தேதிக்கு MYAirline விமான சேவைக்கான பயணச் சீட்டுகளை வாங்கிய பாதிக்கப்பட்ட பயணிகள், அது குறித்த கேள்விகள் இருந்தாலோ அல்லது சிறப்பு புகார் செய்வதற்கோ customercare@myairline.my என்ற அக்கப்பக்கத்தில் தொடர்பு கொள்ளுமாறு கேட்டுக் கொள்ளப்பட்டுள்ளனர்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

2024 வரவு செலவுத் திட்டம்; மக்களின் எதிர்ப்பார்ப்புகள்

12/10/2023 10:05 PM

கோலாலம்பூர், 12 அக்டோபர் (பெர்னாமா)
 -- ஒவ்வோர் ஆண்டும் தாக்கல் செய்யப்படும் வரவு செலவுத் திட்டத்தின் மீதான தங்களது எதிர்ப்பார்ப்புகளை மக்கள் வெளிப்படுத்துவர்.

அந்த வகையில், நாளை தாக்கல் செய்யப்படவிருக்கும் 2024 வரவு செலவுத் திட்டத்தில், அத்தியாவசிய பொருள்களின் விலையைக் குறைப்பதிலும் அதன் விநியோகிப்பில் ஏற்படும் தட்டுப்பாடுகளை களைவதிலும் அரசாங்கம் முக்கியத்துவம் அளிக்க வேண்டும் என்ற எதிர்ப்பார்ப்பே மக்கள் மத்தியில் அதிகம் உள்ளது.

ஒருமைப்பாட்டு அரசாங்கம் தலைமைத்துவத்தின் கீழ் தாக்கல் செய்யப்படும் இரண்டாவது வரவு செலவுத் திட்டம் இதுவாகும்.

கடந்த ஓர் ஆண்டில் பொருட்களின் விலை அதிகரித்து வரும் நிலையில், ஈட்டும் வருமானம் வாழ்க்கைச் செலவினத்திற்கு போதவில்லை என்று மக்கள் குறைப்பட்டுக் கொண்டனர்.

குறிப்பாக, அத்தியாவசிய உணவுப் பொருட்களின் தட்டுப்பாடு பி40 மற்றும் எம்40 குடும்பங்களை பாதிப்பதால் விலையை கட்டுப்படுத்த அரசாங்கம் முறையான நடவடிக்கையைக் கையாள வேண்டும் என்ற எதிர்ப்பார்ப்புகள் முன் வைக்கப்பட்டன.

"முக்கியமாக குறைந்த வருமானம் பெரும் குடும்பங்களே பெருமளவில் பாதிக்கப்படுகின்றனர். அரசாங்கம் மாதாந்திர குறைந்தபட்ச ஊதியத்தை அதிகரித்தால் உதவியாக இருக்கும்," என்றார் சந்தனராஜூ குழந்தை சாமி.

"உணவகங்களில் உணவின் விலை அதிகமாக உள்ளது. ஒரு தனிநபர் ஒரு முறை சாப்பிட்டால் சுமார் 10 ரிங்கிட் வரை செலுத்த வேண்டியுள்ளது," என்று ஜெயராமன் ராஜூ நாயுடு தெரிவித்தார்.

பொருட்களின் விநியோக விலையும் அதிகமாக இருப்பதால், வியாபாரிகளும் பொருட்களின் விலையை உயர்த்த வேண்டிய கட்டாயத்திற்கு தள்ளப்படுவதாக வர்த்தகர்கள் கூறுகின்றனர்.

இதனிடையே, குறு, சிறு மற்றும் நடுத்தர வர்த்தகர்களுக்கான கடனுதவி அனைத்து வர்த்தகர்களையும் சென்றடைவதை அரசாங்கம் உறுதிப்படுத்திக் கொள்ள வேண்டும் என்று அவர்கள் எதிர்ப்பார்க்கின்றனர்.

இதனிடையே, ஒவ்வோர் ஆண்டும் அனைத்து இன பள்ளிகளுக்கும் நிதி ஒதுக்கீடு செய்யப்பட்டாலும், பள்ளிகளில் நவீன கல்வி தரத்தையும் வசதியையும் மேம்படுத்துவதில் கவனம் செலுத்த வேண்டும் என்று மக்கள் கருதுகின்றனர்.

ஒட்டுமொத்தமாக, மக்கள் வாழ்வாதார நெருக்கடியில் இருந்து மீள்வதற்கு இந்த வரவு செலவுத் திட்டம் வழிவகுக்கும் என்றும் அவர்கள் நம்புகின்றனர்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


காஸாவில் அதிகரித்து வரும் பலி எண்ணிக்கை

உலகம்

காஸாவில் அதிகரித்து வரும் பலி எண்ணிக்கை

12/10/2023 08:03 PM

காஸா சிட்டி, 12 அக்டோபர் (பெர்னாமா) --
இஸ்ரேல் - பாலஸ்தீனம் இடையிலான வன்முறை தாக்குதலால் காஸாவில் உயிரிழந்தவர்களின் எண்ணிக்கை தற்போது 1,200-ரை எட்டியுள்ளது.

அதோடு, காயமடைந்தவர்களின் எண்ணிக்கை 5,600ஆக அதிகரித்துள்ளது.

ஆறாவது நாளாகத் தொடரும் இப்போரில், இஸ்ரேலின் வெடிகுண்டு தாக்குதலால் அதிகமானவர்கள் பாதிக்கப்படுவதாக பாலஸ்தீன சுகாதார அமைச்சு தெரிவித்துள்ளது.

காஸாவில் இஸ்ரேல் நடத்திய தாக்குதலில் ஐக்கிய நாட்டு சபையின் 11 பணியாளர்கள் உயிரிழந்திருக்கின்றனர்.

அதில், பள்ளி ஆசிரியர்கள் ஐவர் மற்றும் பெண் மருத்துவர் ஒருவரும் அடங்குவர்.

கொல்லப்பட்டவர்களில் சிலர் தங்களின் வீடுகளில் குடும்பத்தாருடன் இருந்த போது தாக்கப்பட்டிருக்கின்றனர்.

மோதல்களில் கொள்கை அடிப்படையில் பொதுமக்கள் பாதுகாக்கப்பட வேண்டும் என்றும் அவர்களின் உயிர்களைக் காப்பாற்ற சண்டையை நிறுத்துமாறும் உலக நாடுகள் தொடந்து வலியுறுத்தி வருகின்றன.

நேற்று, ஐந்தாவது நாள் தாக்குதலுக்குப் பிறகு இருதரப்பிலும் பலி எண்ணிக்கை மூவாயிரத்தைத் தாண்டியதாகத் தெரிவிக்கப்பட்டுள்ளது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

தொடர்புடைய செய்திகள்

காஸா மீது தரை வழியாகவும் தாக்குதல் நடத்தத் தொடங்கியுள்ளது இஸ்ரேல்

இஸ்ரேல் தாக்குதலில் அழியும் காஸாவின் துயரம் நிறைந்த காட்சிகள்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


உலகம்

காஸாவிலிருந்து 3 லட்சம் பேர் வீடுகளை விட்டு வெளியேறினர்

12/10/2023 08:11 PM

காஸா சிட்டி, 12 அக்டோபர் (பெர்னாமா) --
 பாலஸ்தீனம் - இஸ்ரேல் இடையிலான போர் உச்சக்கட்டத்தை எட்டியதில் இருந்து காஸாவில் வசிக்கும் சுமார் மூன்று லட்சத்திற்கும் அதிகமானோர் தங்கள் வீடுகளை விட்டு வெளியேறி இருக்கின்றனர்.

ஆயிரக்கணக்கான மக்கள் பள்ளிகள் மற்றும் அவசரகால தங்குமிடங்களில் தஞ்சமடைந்துள்ளதாக ஐக்கிய நாடுகள் சபையின் மனிதநேய அமைப்பு OCHA தெரிவித்துள்ளது.

காசா முனையில் செயலபட்டுவரும் ஹமாஸ், கடந்த சனிக்கிழமை  திடீரென இஸ்ரேல் மீது நடத்திய தாக்குதல் நடத்தியது.

அதற்கு பதிலடியாக இஸ்ரேலும் காஸா மீது தாக்குதல் நடத்தி வருகின்ற நிலையில் இரு பக்கமும் பலத்த உயிர்ச்சேதம் பொருட்சேதமும் ஏற்பட்டுள்ளது.

இதனால், காஸாவில் அதிகமான மக்கள் மின்சாரம் நீரின்றி தவிக்கும் வேளையில், பாதுகாப்பு தேடி தங்களின் இருப்பிடங்களை விட்டு வெளியேறுவோரின் எண்ணிக்கையும் அதிகமாகி உள்ளதாக OCHA கூறியுள்ளது.

கடந்த 24 மணி நேரத்தில் மட்டும், சுமார் 75 ஆயிரம் பேர், வீடுகளை விட்டு வெளியேறி இருப்பதாக தெரிவிக்கப்பட்டுள்ளது.

வாஷிங்டன் டி.சி

இதனிடையே, இஸ்ரேல்- பாலஸ்தீன போரில் அமெரிக்கா இஸ்ரேலுக்கு ஆதரவாக இருக்கும் என்று அதன் அதிபர் ஜோ பைடன் தெரிவித்துள்ளார்.

ஹமாஸ் அமைப்பினர் நடத்திய தாக்குதலில் இதுவரை 22 அமெரிக்கர்கள் உயிரிழந்துள்ளளதாகவும் 17 பேர் காணவில்லை என்று அமெரிக்க தேசிய பாதுகாப்பு தரப்பு கூறியுள்ளது.

அதோடு, அமெரிக்கர்கள் இஸ்ரேல் செல்வதற்கான பயணத்தை மறு மதிப்பீடு செய்யும்படியும், காசா நகருக்குச் செல்வதை தவிர்க்கும் படியும் அந்நாட்டு பாதுகாப்புத்துறை அறிவுறுத்தி உள்ளது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

தொடர்புடைய செய்திகள்

காஸா மீது தரை வழியாகவும் தாக்குதல் நடத்தத் தொடங்கியுள்ளது இஸ்ரேல்

இஸ்ரேல் தாக்குதலில் அழியும் காஸாவின் துயரம் நிறைந்த காட்சிகள்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


உலகம்

இஸ்ரேல் தாக்குதலில் அழியும் காஸாவின் துயரம் நிறைந்த காட்சிகள்

12/10/2023 08:27 PM

காஸா சிட்டி, 12 அக்டோபர் (பெர்னாமா) --
 இஸ்ரேல் மேற்கொண்டு வரும் தொடர் தாக்குதலால் காஸாவின் குடியிருப்பு பகுதிகள் அழிந்துகொண்டிருக்கின்றன.

துயரம் நிறைந்த அப்பகுதிகளின் காட்சிகள், டிரோன் எனும் ஆளில்லா விமானம் வழியாகப்  பதிவு செய்யப்பட்டுள்ளதை REUTERS செய்தி நிறுவனம் வெளியிட்டுள்ளது.

இஸ்ரேல் குண்டுமழைக்கு நடுவே காஸாவில் பாதுகாப்பான இடமின்றி மக்கள் பரிதவித்து வருகின்றனர்.

அங்குள்ள வீதிகள் ஆள் நடமாட்டமின்றி காணப்படுவதுடன், வெடிகுண்டு வைத்து தகர்க்கப்பட்டக் கட்டிடங்களின் இடுக்குகளில் சிக்கித் தவிப்போரின் வேதனைக் குரலும் அதில் பதிவு செய்யப்பட்டுள்ளது.

தாக்குதல் நடத்தப்பட்ட சில பகுதிகளில் கட்டிடங்கள் மோசமாகச் சேதமடைந்துள்ளதுள்ளன.

பல பகுதிகளில் வீடுகளும் கட்டிடங்களும் தரைமட்டமாகி இருப்பது அக்காணொளியின் வழி தெரிய வந்துள்ளது.

மேலும், இடிந்து விழுந்த கட்டிடங்களில் இருந்து வெளியேறும் சாம்பலும் புகையும்  அவ்விடத்தின் அழிவைப் பிரதிபலிக்கின்றன.

கடந்த வார இறுதியில் ஹமாஸ் தாக்குதல்களுக்குப் பதிலடி கொடுக்கும் வகையில் இஸ்ரேல் இதுவரை 23 லட்சம் மக்கள் வசிக்கும் இடத்தை முழுவதுமாக முற்றுகையிட்டுள்ளது.

இஸ்ரேல் - பாலஸ்தீன மோதலின் 75 ஆண்டுகால வரலாற்றில் மிகச் சக்திவாய்ந்த குண்டுவீச்சு மோதலாக இக்கலவரம் கருத்தப்படுகிறது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

தொடர்புடைய செய்திகள்

காசாவில் மருத்துவமனை மீது இஸ்ரேல் மேற்கொண்ட தாக்குதலால் இதுவரை 500-க்கும் மேற்பட்டோர் பலி

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


விளையாட்டு

சீனாவின் ஷங்காய் மாஸ்டர்ஸ் பொது டென்னிஸ் போட்டி

12/10/2023 08:32 PM

உலத் தரவரிசையில் 19-வது இடத்தில் இருக்கும் பல்கேரியாவின் கிரிகோர் டிமிட்ரோவ் விம்பிள்டன் வெற்றியாளர்  கார்லோஸ் அல்கராசை இரண்டாவது சுற்றில் வீழ்த்தி, ஆச்சரியத்தை ஏற்படுத்தி இருக்கின்றார்.

ஸ்பெயினின் கார்லோஸ் அல்கராஸ் 7-5 என்று முதல் செட்டை வென்ற வேளையில், இவ்வாட்டத்தை எளிதில் வெற்றிக்கொள்வார் என்று கணிக்கப்பட்டது.

ஆனால், அந்த கணிப்பை முறியடிக்கும் வகையில்  கிரிகோர் டிமிட்ரோவ் முறியடித்தார்.

6-2 , 6-4 என்ற நிலையில், இதர இரு செட்களைக் கைப்பற்றி, டென்னிஸ் உலகில் இரண்டாம் இடத்தில் இருக்கும் அல்கராசை அதிர்ச்சி தோல்வியடைச் செய்தார்.

இந்த வெற்றியின் மூலம் 32 வயதான டிமிட்ரோவ், அடுத்த சுற்றில் சிலியின் நிக்கோலஸ் ஜாரி உடன் மோதவிருக்கின்றார்.

மற்றுமொரு ஆட்டத்தில், அமெரிக்காவின் டாமி பாலை 7-5, 7-5 என்று மிக எளிதில் தோற்கடித்து ரஷ்யாவின் ஆண்ட்ரி ரூப்லெவ் அடுத்த சுற்றுக்கு முன்னேறினார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்